154.65 - ESTOVALLES EN ROTLLO 55 G/M2 1,20x50 M GRIS DRY TISSUE (1 UNITAT) | Garcia de Pou\nActualment el carret està buit\nBosses per coberts\nBosses d’alumini i paper per aliments\nBosses per pa\nCaixes de pizza\nCaixes per a Pastisseria\nCons per a gelats\nEnvasos de cartró\nEnvoltades de paper antigreix\nTerrines de cartró\nProductes no personalitzats Personalitzats\n154.65 - ESTOVALLES EN ROTLLO 55 G/M2 1,20x50 M GRIS DRY TISSUE (1 UNITAT)\nComenceu a personalitzar el producte\nMida: 1,20x50 M\nMaterial: Dry tissue\nUnitats - caixa: 1\nLes estovalles en rotllo en format o en rotllo Walkisoft són el producte de paper més semblant a la tela existent avui en dia al mercat i amb una àmplia gamma de colors. El material utilitzat és Airlaid o Dry Tissue que aporta a les estovalles una resistència única i aparença ideal per qualsevol tipus de taula. El producte ve plastificat amb tres capes de material (Airlaid + PE + Cel·lulosa) i amb un espessor total de 110 g / m2. L'ús d'aquestes estovalles és molt adequat per recepcions o sopars, on és molt important donar una molt bona impressió. L'ús de paper és més econòmic i ecològic que l'ús de la tela, ja que el consum d'aigua i el cost del rentat i planxat és inexistent amb aquest producte.\n1. Per començar, ha de definir el nombre de tintes que requereix el seu logotip o disseny. Segons el producte es podrà imprimir en CMYK o en tintes planes (fins a 4 Pantones).\n2. Un cop seleccionat el nombre de tintes, haurà de definir les tintes que vol utilitzar en el desplegable de colors. Ha de marcar el color per seleccionar-lo.\nVeurà que li mostrem el llistat de colors recomanats sobre la base del color base del producte que desitja personalitzar. Aquests colors són els que millor queden en base a la nostra experiència en personalitzacions. Veurà una altra secció amb colors que no li aconsellem a l'hora de personalitzar el producte.\nTambé, si ho desitja, pot seleccionar altres colors diferents als proposats. Per a això només ha d'indicar-nos els diferents codis pantones. En total, entre les diferents opcions només podrà seleccionar tants colors com nombre de tintes hagi indicat en el pas anterior.\n3. Després de la selecció de colors, haurà de indicar-nos quantes cares vols personalitzar. Pot personalitzar 1, 2, 3 o 4 cares depenent del producte. El preu final varia en funció del nombre de tintes que requereix el personalitzat, el nombre de cares que vol personalitzar i les quantitats que necessita.\n4. Se li proposaran una sèrie de quantitats a personalitzar, en base als nostres mínims i sobre la base del nombre d'unitats que contenen els nostres formats (caixes o packs). En aquesta secció podrà veure el nombre d'unitats, el nombre de caixes o packs que les han de contenir, així com el preu unitari.\n5. En el següent pas ha d'indicar si vol que li fem una proposta de muntatge o vol pujar el disseny directament. Les diferències entre les dues opcions són:\nSol·licitar proposta de disseny. Aquesta opció permet que li enviem una proposta de disseny gratis i sense compromís. Per a això ens haurà de fer arribar el seu logo en alta resolució i indicar-nos en què ublicacion vol el seu logotip. Aquesta informació, en cas de seleccionar aquesta opció, haurà pujar-la al pas 6 del procés.\nPujar el seu disseny. Si ho desitja pot descarregar-se la plantilla del producte. La trobarà dins de la pàgina del producte que vulgui personalitzar. Es troba a la secció anomenada Descarregar plantilla. Haurà de reflexar el seu disseny en la plantilla i carregar-la en el pas 6.\n6. Rebrà un pdf de mostra perquè ens doni la seva conformitat abans de procedir a la producció del seu producte personalitzat. En el cas d'haver sol·licitat una mostra de disseny farà el pagament un cop s'hagi aprovat el disseny a través d'aquesta mateixa web. Rebrà un mail amb un enllaç, al clicar-lo veurà la proposta de disseny i acceptar-la i fer el pagament o sol·licitar modificacions.\nConfiguració del producte\n1. Nombre de tintes del seu logotip/disseny 1 2 3 4\n2. Trieu els colors que vol utilitzar\nSi vol utilitzar els seus colors Pantone indiqueu aquí\n3. Nombre de cares\n4. Quantes unitats necessita? (IVA i descomptes no inclosos)\n5. Pugi el seu logo\nEt preparem una proposta de muntatge\n(servei valorat en 20€)\nSol·liciti la seva proposta de disseny gratuïta\nFalten camps per completar\nPreu net 0 €\nTotal brut 0 €\nEina de disseny d'etiquetes\nDissenyi fàcilment les seves etiquetes i generi els seus propis codis de barra amb aquesta eina gratuïta\nConeix-nos Som experts\nEl millor preu\nEl millor preu Forma de pagament\nSeguiment de comandes Política de privacitat Condicions generals de venda Politica de cookies\n© 2013-2020 Garcia de Pou & reg, Tots els drets reservats\nGarcía de Pou pot utilitzar cookies per a recordar les seves dades d'inici de sessió, recopilar estadístiques per optimitzar la funcionalitat del lloc i oferir-li el servei de xat per resoldre les seves qüestions en temps real.


Tísner i jo | Variacions\n28 Mai 2012\t/ 0 comments\nLa passió del lector per la literatura es veu recompensada de tant en tant per una rara connexió, que va més enllà de distàncies físiques i temporals, amb un autor que escriu allò que hom hauria volgut expressar, que transmet l’emoció en l’exacta mesura amb que hom creu que l’ha viscut, que desperta amb eficàcia rutinària la sensibilitat que hom viu amb excepcional fruïció. Mai no vaig conèixer Tísner ni hi vaig creuar una sola paraula, però m’uneix amb ell una sensació de familiaritat de la que ningú no me’n podrà separar. El sé com un company de conversa, còmplice de vivències personals, col·lega d’ambicions estètiques i ideològiques, amic per a juguesques i bromes hil·larants. No hi ha arguments racionals per explicar la simbiosi, però en llegir-lo em reconforta pensar que ens entenem, que ell ha escrit el que jo volia llegir, i que jo he sentit el que ell volia provocar. Les seves paraules m’acompanyen i no trobo manera millor d’explicar el plaer de la literatura, que per a mi troba la seva màxima expressió en aquesta sensació de plena entesa.\nPotser fa quinze anys que no llegeixo (rellegeixo, de fet) res de Tísner, però ara que s’han complert cent anys del seu naixement i que hi ha als mitjans algun intent de rescat (insuficient, com gairebé sempre) de la seva memòria i de la seva vàlua, recupero de forma gairebé automàtica les bones sensacions que sempre em van produir els seus textos. Com si no hagués passat ni un dia des de la darrera vegada que vaig llegir-li una pàgina, recupero la complicitat i, novament, la sensació de benestar produïda per l’entesa sense matisos. Mentre repasso amb la punta dels dits el llom dels quatre volums de què es composen les seves memòries, Viure i veure, refresco el peculiar episodi que va fer anar la meva complicitat de lector fidel una mica més enllà del que seria simplement lògic.\nTísner, oficial de l’exèrcit republicà, narra amb precisió de cirurgià una sagnant escaramussa bèl·lica que va tenir lloc el gener de 1937 a l’Aragó. Acampats a la Sierra Palomera, a l’ermita de la Virgen del Castillo, a una escassa vintena de quilòmetres de Terol, rep l’ordre d’ocupar els Cabezos de Singra, uns turons lleugerament elevats damunt de la plana gèlida, escombrada pel cerç i escenari de la dura vida dels camperols aragonesos. En la batalla que va precedir l’ocupació dels Cabezos i la posterior defensa de les trinxeres en què es van fer forts, centenars de catalans hi van perdre la vida. Però més enllà de la tràgica narració dels fets, en la lectura de les pàgines de Tísner hi vaig descobrir un paratge conegut, la descripció del qual jo havia sentit nombroses vegades en la veu dels familiars del meu sogre, originaris de Torrelacarcel, el llogarret (no més de 150 habitants) que estava situat al bell mig de la plana on es va produir la cruel batalla. En nombroses reunions familiars jo havia sentit les històries dels més vells, en les quals explicaven que els dies següents a la batalla s’havien afartat d’ensopegar amb els cadàvers de “los republicanos catalanes” que havien deixat la vida en aquella lluita sagnant. I més d’una vegada els havia sentit a dir que enlloc no es parlava d’aquell enfrontament, que no es quedava enrera en la crueltat ni en la mortaldat respecte a molts altres episodis de la Guerra Civil, i que malgrat tot havia quedat ocult en la memòria dels seus pocs supervivents i atemorits espectadors. I sentia en les seves expressions una barreja de perplexitat i admiració per aquells combatents que havien anat a perdre la vida lluny de casa seva. Germans, cosins i amics del meu sogre, represaliats en acabar la guerra per haver estat difusament al costat del bàndol republicà, explicaven nombroses històries de revenja, lluites i crueltat, entre les quals tenia sempre un paper destacat la que ells anomenaven Batalla de Torrelacarcel. Quan em vaig adonar que l’episodi que explicava Tísner a les seves memòries era justament el mateix que jo havia sentit diverses vegades en reunions famíliars vaig sentir una estranya emoció. No és que abans d’adonar-me de la coincidència hagués dubtat del relat de Tísner, però sobtadament confrontava la crua realitat d’uns fets narrats amb les humils habilitats expressives dels seus protagonistes amb la veritat d’un text literari.\nEn un acte de gosadia impropi, vaig traduir al castellà els diversos capítols del segon volum del Viure i veure en el qual Tísner explica l’episodi bèl·lic (cap a 70 pàgines), i en vaig fer còpies per a la meva família política. Vaig voler mostrar-los que el seu racó de món i un capítol tant modest com transcendent de les seves vides havia quedat fixat en una obra literària. I aquell text va creuar la fina linia fronterera que hi ha entre la literatura i la vida. Ho van reconèixer tot, absolutament tot. Les descripcions del paratge i la narració de la batalla coincidien amb gran precisió amb el que ells coneixien dels fets, i més d’un es va emocionar en adonar-se que algú havia descrit una petita part de les penalitats que s’havien produït damunt de la seva terra.\nSi alguna cosa ens fa deutors de la literatura és justament la seva capacitat per convertir-se en peça fonalmental per a la construcció de la història personal de cadascú de nosaltres. I això passa malgrat l’aparent distància física o intel·lectual que pugui haver-hi entre els fets narrats i els nostres paratges i idees més quotidians. Però, a més, de tant en tant, ens reconeixem amb precisió mil·limètrica en uns personatges, en un paisatge, en un simple i pur fet. I això em va passar amb Tísner i aquelles setanta pàgines. Sense saber-ho ni pretendre-ho, Tísner va escriure una pàgina de la història dels meus. Una pàgina, per tant, de la meva pròpia història.\nAragó, Catalunya, escriptura, guerra, lector, lectura, literatura, novel·la, Portic, sensacions, Sierra Palomera, Tísner, Terol, Torrelacarcel, Virgen del Castillo


La covid dispara el dèficit públic del 2020 fins al 10,09% del PIB, excloent Sareb, amb 113.172 milions\nActualitzat 29/03/2021 13:38 CET\nEl dèficit del conjunt de les administracions públiques va tancar el 2020 en el 10,09% del PIB a conseqüència de l'augment de la despesa per fer front a la pandèmia, després de situar-se en 113.172 milions d'euros, la qual cosa suposa un increment de 77.557 milions respecte a l'exercici anterior. Incloent la Sareb, el dèficit públic es va situar en el 10,97% del PIB.\nAixí es desprèn de les dades d'execució pressupostària corresponent a l'any 2020 que ha exposat aquest dilluns en una roda de premsa la ministra d'Hisenda, María Jesús Montero.\nLa dada final se situa més d'un punt per sota de l'estimació del Govern central (11,3%) i és la segona xifra més alta de la història, després que el 2012, el pitjor any de la crisi financera, el dèficit se situés en el 10,6% del PIB, incloent el rescat a la banca.\nEn concret, el 2020 es va produir un augment de la despesa en 53.070 milions d'euros respecte a l'any anterior, i el 85% d'aquesta xifra correspon a mesures adoptades per mitigar els efectes de la pandèmia.\nD'altra banda, els ingressos reflecteixen una caiguda en 24.487 milions, un 5% menys, i es registra un descens de la recaptació fiscal en 21.674 milions, un 7,8% inferior. En concret, els impostos indirectes han caigut un 11% i els directes, un 3%. En canvi, les cotitzacions socials han crescut un 0,8%.


SÀHARA HORTA bloc : No som neutrals. Estem al costat del poble sahrauí!\nEl 27 febrer celebrem 37 anys de la proclamació de la República Àrab Sahrauí Democràtica. 37 anys de lluita contra l’ocupant, de sofriment i d'esperança La població sahrauí sofreix l'exili, pateix la vulneració dels drets humans als territoris ocupats pel Marroc, l'espoli de les riqueses naturals, la indiferència de la comunitat internacional i la traïció dels governs espanyols.\nEl moviment solidari recordem el 27 de febrer amb el compromís d'estar sempre al costat del poble sahrauí, al costat de la justícia. La solidaritat i la justícia no poden ser neutrals.\nText: Miquel Cartró. ACAPS Wilaia Alt Penedès.\npublicat a http://acaps-wap.vilaentitats.cat el 26/2/2013


SorroBloc: DUBROVNIK, la perla de l'Adriàtic, la reina de Croàcia... (01)\nDUBROVNIK, la perla de l'Adriàtic, la reina de Croàcia... (01)\nDubrovnik és la joia del turisme croat.\nArribar per primer cop a la ciutat al capvespre, té el seu encant...\nEn el nostre periple per terres dels balcans, estarem durant quatre dies voltant per aquí, dos dies al principi i dos dies més al final del viatge.\nCap al segle VII, l'incipient port comercial va ser destruït per la invasió dels bàrbars. Els seus habitants es van refugiar en un illot (ragusium) fins que es va normalitzar la situació. De la barreja dels dos pobles va nèixer Dubrava (pels eslaus), o Ragusa (nom llatí).\nCap al segle XIII va ser controlada pels interessos venecians, però aviat es va convertir en ciutat estat, a la manera italiana, i competeix amb Venècia en el camp comercial. Al cap de dos segles de sotmetiment es va proclamar República.\nEl lema de la ciutat de Dubrovnik, és Llibertat. A l'entrada de la ciutat hi ha una inscripció on podem llegir: "Ni per tot l'or del món s'ha de perdre la llibertat".\nEn la ciutat destaca de manera molt especial la seva pedra blanca i brillant que ha pogut resistir el pas de plagues, conflictes, terratrèmols i invasions dels bàrbars. La antiga Ragusa ha sabut romandre gairebé intacta protegida per les seves espectaculars muralles, un dels seus principals atractius actuals..., però actualment està patint una altra mena d'invasió menys cruenta però potser també igualment perillosa, la invasió del turisme de masses.\nFa poc vam ser a Venècia i també vaig tenir la mateixa sensació. Són ciutats tan populars, s'han fet tant famoses a nivell mundial, que dia rera dia es veuen envaïdes per milers de turistes. La moda dels grans creuers també hi ha influït de manera molt especial... veure aquells grups enormes de gent caminant com un ramat de bens darrera una persona que porta una pancarta amb un número, fa autèntica basarda...\nDigueu-me pessimista o catastrofista, però aquestes belles ciutats perden tot el seu encant quan els seus carrers, places i edificis medievals antics, es veuen envaïts per la gent, desfigurats per les multituds de terrasses de bars i restaurants i els seus enormes para-sols que trenquen qualsevol possibilitat de contemplar-los en la seva bellesa original, o per les innombrables botigues i tendes de souvenirs. Sembla que els turistes només busquen adelerats que carai poden emportar-se d'aquell lloc tant emblemàtic que estan visitant, o potser hauríem de dir, que estan simplement i literalment "trepitjant". Alguns semblen "tocats" per una febre consumista irresistible...\nVisitar aquestes boniques ciutats en aquestes condicions i afegint-hi a més la calor de l'estiu, comença a ser no gaire gratificant. Almenys aquesta és la meva percepció. Amb tot, us vull regalar amb unes quantes de les fotos "salvables" -malgrat els obstacles i les gentades- que vaig poder obtenir de la ciutat de Dubrovnik.\nCom ja he dit abans, vam començar la visita a la ciutat al capvespre del primer dia i ja podem contemplar alguns dels edificis emblemàtics rodejats de gent...\ni també el gran ambient dels carrers i alguna actuació musical com aquesta...\nPer ser el primer contacte no va estar gens malament..., però al matí següent era l'hora de la veritat i, armats de molt valor, i disposats a patir calor de valent i a lluitar contra les masses, vam començar la visita general de la ciutat de Dubrovnik.\nEn primer lloc anem al claustre i convent dels franciscans\non també s'hi allotja l'antiga Farmàcia del 1317.\ni on encara es poden veure vestigis dels projectils de la passada i encara molt recent guerra.\nDesprés fem un passeig pels estrets carrerons del nord de la ciutat, on més tard anirem a dinar, i que són a redós de la muralla i de la gran Torre Minceta.\nA continuació arribem a la Plaça principal, plena de gom a gom des d'on intentem captar la bellesa dels seus edificis\ncarrer principal, Placa o Stradum\nel Palau Sponza, o Casa de la moneda i Duana\nla torre del rellotge de 31 metres.\nVisitem també l'interior del Palau del Regidor...,\ninterior del Palau, avui seu del Museu\nel gran Lema del Regidor: "Oblidat de les coses privades,\ni tingues cura de la cosa pública".\namb un bonic exemplar d'orgue\ni el bonic port de Dubrovnik...\nDesprés del dinar vam agafar una embarcació per anar a conèixer un petit poble de la costa, Cavtat on disposaríem de temps lliure per passejar.\nSortint del port passem pel costat d'un d'aquests immensos creuers que impressionen per les seves dimensions.\nArribem al bonic poble i aprofitem per fer un passeig circular per la costa que ens recorda molt els paisatges idíl·lics de la nostra Costa Brava,\ni alguns agosarats, vam aprofitar per sucar-nos a les transparents aigües del mar Adriàtic...\nuna autèntica delícia...!!\nDe retorn a Dubrovnik encara vam tenir temps d'enfilar-nos a les muralles per gaudir d'unes vistes esplèndides sobre la ciutat,\njust en aquest moment sortia el creuer cap un altre destí...\nla gran Torre Minceta, és el punt més alt de la muralla\nla Font d'Onofre, realitzada el 1438 per Onofrio de la Cava\nla muralla damunt el penya-segat\naquí davant L'illa de Lokrum\nmariner dalt la muralla amb l'illa de Lokrum al fons\nAquí acaba la nostre estada i el contacte amb la ciutat de Dubrovnik..., encara tornarem al final del viatge, però no veurem altra cosa més que el mateix que hem vist i us he explicat fins aquí.\nEncara, però, aprofitarem per visitar l'illa de Lokrum i fer un deliciós bany i també un altre recorregut per la muralla.\nDemà anirem ja cap a l'interior del país, l'objectiu el Parc Natural dels llacs de Plitvice i la capital Zagreb.\nLa història continua aquí (02)\nPublicat per Salvador a les 21:07\nEtiquetes: Croàcia, Dubrovnik\nSí, una veritable perla i un apunt magnífic amb fotografíes i les teves reflexions. Jo no em miro el turisme malament ... senzillament els ignoro i jo vaig a la meva. Penso que tothom té dret a gaudir de la bellesa; és qüestió de trobar l'hora i el moment oportú.\nCosta de creure que fa ben poco estaven en guerra ....\n15 d’agost, 2011 08:34\nLa perla del Adriatic es una maravella i amb el teu reportage m'has fet tornar a gaudir de cuan vaig seri\n16 d’agost, 2011 00:02


El Ple aprova cedir el sòl per a una promoció d'habitatge social cooperatiu\nSolar on està prevista la promoció d’habitatge social cooperatiu.\nPalamós ha donat un pas més per fer realitat el projecte d’un edifici d’habitatge social cooperatiu. El Ple ha aprovat la cessió d’una parcel·la municipal a la Cooperativa Sostre Cívic, que hi promourà un edifici de 34 habitatges. La cessió és per a un termini de 75 anys i, quan expiri, el sòl tornarà a ser de l’Ajuntament de Palamós. Diferents grups de l’oposició municipal han expressat dubtes sobre la viabilitat econòmica de la promoció i sobre el cost que hauran de suportar els cooperativistes.\nÉs el cas del grup de Ciutadans. El seu portaveu, Cristóbal Posadas, ho va explicar així en el Ple.\nEn la mateixa línia va anar el PSC. Els socialistes no veuen clara la viabilitat del projecte, però no li tanquen la porta en el futur. Raquel Gallego, regidora del grup.\nMés marge de confiança li va donar Junts per Catalunya que, malgrat els dubtes, va acabar votant a favor. Raimon Trujillo és el seu portaveu.\nL'Ajuntament de Palamós i la cooperativa d'habitatge Sostre Cívic van aprovar el febrer del 2019 un protocol per a la viabilitat d'una promoció de 34 vivendes socials al costat d'on hi ha el supermercat Lidl, entre l'avinguda de Catalunya i la riera d'Aubi. L'Ajuntament cedeix una parcel·la de sòl públic, de 1.000 metres quadrats de superfície per fer els habitatges, i la cooperativa els gestionaria en règim de cessió d'ús. La CUP ha donat suport al projecte, malgrat aquest model no hagués estat la seva prioritat. Roser Huete, portaveu d'aquesta formació a l'Ajuntament de Palamós.\nFer aquesta promoció d'habitatge social cooperatiu tindrà un cost de 4'3 milions d'euros. Si en un termini de sis anys no s'ha fet, el protocol quedarà invalidat. La regidora d'Habitatge, Maria Puig, reconeix que el procés té les seves incògnites. L'objectiu ara és trobar els 34 cooperativistes necessaris perquè tiri endavant. Pel que fa als costos que hauran d'assumir, Puig creu que es poden mitigar.\nSostre Cívic promou el model de cessió d'ús, un sistema en què la propietat dels immobles és de la cooperativa. Els seus membres es beneficien d’un ús indefinit i transferible de l’habitatge, a canvi de pagar una entrada inicial retornable i una quota mensual assequible. No és un compromís a llarg termini perquè si l'úsuari ha de deixar el pis per motius laborals o personals, recuperarà l’entrada inicial. El cooperativista evita així lligar-se a una hipoteca a llarg termini i no depèn de quotes subjectes a l’especulació immobiliària, perquè es tracta d'una entitat sense ànim de lucre. A més el sòl és de titularitat pública, fet que, almenys en teoria, redueix el cost d'accés a l'habitatge.


He de sol·licitar l'excedència a partir del naixement d'un fill? - SINDI.CAT\nHe de sol·licitar l’excedència a partir del naixement d’un fill?\nHe de sol·licitar l’excedència a partir del naixement de fill/a o puc sol·licitar-ho en qualsevol moment?\nL’excedència per cura de fills/es pot fer efectiva fins que el/la menor compleixi 3 anys, i no s’ha d’iniciar necessàriament a partir del naixement. Es pot sol·licitar en qualsevol moment dins del període dels 3 anys del menor. Si se sol·licita amb posterioritat al naixement, la durada de l’excedència és menor.\nEn els casos d’adopció o acolliment el termini és de 3 anys compte des de la data de la resolució judicial o sentència per la qual es constitueix aquesta adopció o acolliment.\nPuc gaudir l’excedència per cura de familiars de manera fraccionada?\nSi, es pot gaudir de forma fraccionada, constitueix un dret individual dels treballadors, homes o dones, encara que algun d’ells no siguin treballadors per compte. No obstant això, si dos o més treballadors de la mateixa empresa generen aquest dret pel mateix subjecte causant, l’empresari podrà limitar el seu exercici simultani per raons justificades de funcionament de l’empresa.\nEs pot sol·licitar l’excedència per cura de fills o filles per períodes inferiors a l’any?\nSi, la llei només estableix un límit màxim de durada de l’excedència (Tres anys) però no hi ha inconvenient que se sol·liciti per períodes inferiors.\nSi s’ha gaudit l’excedència per cura de fills i fills, durant 1 any, es pot sol·licitar una pròrroga per gaudir l’excedència un altre any més o fins que el menor compleixi tres anys?\nSi, la durada d’aquesta excedència és com a màxim de tres anys, però no hi ha l’obligació de fixar des del seu inici el període pel qual es vulgui gaudir.\nDurant quant de temps tinc reserva del lloc de treball a l’excedència per cura del menor?\nLa reserva del lloc de treball és durant el primer any, s’amplia a 15 mesos si es tracta de família nombrosa de categoria general i ha 18 mesos si és de família nombrosa de categoria especial.\nTranscorreguts aquests terminis, la reserva quedarà referida a un lloc de treball del mateix grup professional o categoria equivalent.\nEl dret de reserva de lloc de treball durant el primer any es compta des del naixement del nadó o des de la data en què comença l’excedència?\nEl primer any de reserva de lloc de treball es compta a partir de l’inici del període d’excedència, que comença un cop sol·licitada aquesta pel treballador/a i concedida per l’empresa, no des de la data de naixement del nadó.\nEs pot sol·licitar una nova excedència per cura de fills/es si s’està gaudint d’una altra per la mateixa raó?\nSí. No obstant això quan un nou objecte causant (Un nou familiar) donés dret a un nou període d’excedència, l’inici d’aquest posa fi al que, si escau, s’anés gaudint.\nSi s’està en situació d’excedència per cures familiars quins drets es tenen en l’empresa?\nEl període en què el treballador/a romangui en situació d’excedència és computable a efectes d’antiguitat i tindrà dret a l’assistència a cursos de formació professional, a la participació dels quals ha de ser convocat per l’empresa, especialment en ocasió de la seva reincorporació. Durant el primer any tindrà dret a la reserva del seu lloc de treball. Transcorregut aquest termini, la reserva quedarà referida a un lloc de treball del mateix grup professional o categoria equivalent.\n← Excedències per cures familiars\nQuan l’empresa deixa de pagar reiteradament el salari. →


10 postres aliments sencers més saludables que hauríeu de comprar - Estil De Vida\nPrincipal Lloc Recepta Com\n10 postres aliments sencers més saludables que hauríeu de comprar\nSatisfeu el vostre llaminer amb aquestes opcions de postres més saludables de Whole Foods.\nLa majoria de nosaltres, especialment aquells amb un llaminer dolç, volem gaudir d’alguns productes dolços de tant en tant. Malauradament, moltes postres no són opcions molt saludables. Per sort, hi ha millors opcions disponibles a Whole Foods local. Whole Foods té una gran varietat de postres que en realitat són saludables i val la pena provar-les. Aquestes delicioses picades vénen amb poc o cap sucre refinat afegit. A més, moltes d’aquestes delícies són orgàniques. Aquí hi ha 10 postres Whole Foods que recomano comprar si voleu ser una mica més saludables.\n1. Tasses de mantega de cacauet UNREAL\nLa majoria dels aperitius proporcionats per UNREAL no són transgènics, sense gluten, vegans i elaborats amb ingredients orgànics. Amb aperitius com la mantega de cacauet de xocolata o les tasses d’ametlla, definitivament és imprescindible.\n2. Salut Merry\nSalut Merry inclou mossegades, tasses i pastissos que van des de la xocolata a la llimona fins a la mantega d’ametlla i molt més. Els ingredients són força senzills. Es fabriquen majoritàriament amb oli de coco, xarop d’agave o auró i farina d’ametlles.\ncom és una pinya madura\n3. Collita Collita\nAquests paquets de fruita seca orgànica de Collita Collita provenen d’explotacions familiars de l’Àfrica subsahariana. Els paquets s’omplen de plàtans, papaia, cocos, pinyes i molt més. La millor part és que no hi ha sucre afegit.\n4. Pa de magdalenes Mills senzill\nLes tres mescles diferents inclouen carbassa, plàtan i xocolata. Només hi ha uns quants ingredients, inclosos el sucre de coco, la farina de coco i / o d’ametlla, i la resta varia segons la barreja. Per a aquells amants de les magdalenes, aquestes són per a vosaltres. Són increïblement increïbles.\n5. Cookies llestes per menjar de Mills simples\nMills simples té productes sense gluten i paleo-compatibles, que faciliten el menjar i el gaudi de tothom. Simple Mills fabrica productes de forn molt deliciosos, sens dubte és imprescindible.\n6. Paleo Krunch de Steve's Paleo Goods\nAquestes barres de granola sense gra tenen diferents sabors i són millors per a vosaltres que la majoria de barres de granola comprades a la botiga. Aquests també són excel·lents aperitius saludables durant la marxa.\n7. Mossegades de dimecres\nAquests són els meus aperitius dolços preferits. Definitivament, satisfan el meu dolç amb tipus com brownie de xocolata doble, tòfona de xocolata menta i avellana de xocolata. Aquests també són tots no transgènics, vegans i sense gluten fets per gaudir gairebé de tothom.\n8. Tasses de mantega de cacauet de Justin\nDe Justin no només produeix mantega de fruits secs, sinó també tasses de xocolata negra, llet i fosca elaborades amb ingredients naturals i d’alta qualitat. Aquests són possiblement els meus aperitius combinats de xocolata i mantega de cacauet.\ncoses que només podeu trobar a califòrnia\n9. Bar perfecte\nAquestes barres són riques en proteïnes alimentàries senceres, són denses en nutrients, no són transgènics i sense gluten. Estan disponibles a les seccions de la nevera, ja que contenen ingredients frescos i naturals. Algunes persones fins i tot prefereixen utilitzar-les com a cobertures per als seus batuts, per obtenir un gust més dolç i saludable.\n10. Àrtic Zero\nÀrtic Zero té barres i pintes de gelat. La majoria són sense gluten, sense transgènics, sense lactosa i amb poca glucèmia, i fins i tot millors, baixos en greixos i baixos en calories. Què més es pot desitjar dels gelats?\nTotes aquestes postres de Whole Foods són opcions més saludables que els sospitosos de postres habituals (ho estic mirant vostè Ben i Jerry). La part més important d’ells és que no necessàriament us costen tantes calories ni tant sucre, però tenen un sabor deliciós. Encara més fresc? Un 99% de probabilitats de reconèixer tots els ingredients d’aquestes delícies. Recordeu que, tot i que són opcions més saludables, s’han de consumir amb moderació.\nEls 10 millors restaurants de Nova Delhi oberts les 24 hores\nLa guia definitiva per menjar i beure a SLU\nPer què els Smoothie Bowls no us ajudaran a perdre pes\n20 aliments que no hauríeu de refrigerar i per què\nAixò és el que vaig aprendre després de passar una setmana sense lactis\nEls 12 aliments congelats més poc saludables de Trader Joe\nmón màgic del menjar de Harry Potter a Hollywood\nquina diferència hi ha entre la civada ràpida i la civada normal?\nquines galetes comprades a la botiga no contenen gluten\nquant dura el tint del cabell del cafè?\nquina marca de preservatius és la més segura


Cinc cèntims: de maig 2013\nPublicat per David Gálvez Casellas a 12:54 Cap comentari: Enllaços a aquest missatge\nEtiquetes de comentaris: "Portella", 6, Consell General, Gerard Claret, Jordi Albelda, presentació, Vicenç Mateu\nTot i que ja faci uns dies de la notícia, ara que som a punt de presentar el núm. 6 de la revista penjo aquí la llista de subvencions de tipus cultural per al 2013. L'atorgada a 'Portella' representa uns fabulosos 7380 euros.\nÉs cert que ens les tres ocasions que hem demanat subvenció ens n'han concedit dins de la franja més alta de valoració dels projectes. Ara ho dic de memòria, però em sembla que els diners que hem sol·licitat han estat menys cada any. A banda, la traducció en diners de la puntuació obtinguda ha anat minvant (suposo que degut a la participació cada cop més nombrosa i de més qualitat d'altres projectes subvencionats per part d'associacions sense ànim de lucre).\nQue ningú no vulgui mal interpretar aquests comentaris. No hi ha cap queixa. Estem encantats dels ajuts que hem anat rebent i que ens són imprescindibles per a sobreviure. Fa molt temps, però, que hem endegat diferents línies de finançament paral·leles encaminades a anar depenent cada cop menys d'aquestes subvencions de Govern. És cert que les necessitarem encara per poder seguir treballant, perquè el nostre no és un producte professional i purament comercial, sinó un projecte amateur i altruista que pretén difondre la cultura a Andorra.\nPer cert, el finançament és anual i per a dos números complets de la revista.\nSense gaire més detalls, ja deveu imaginar-vos que encarregar tots els texts, les il·lustracions, les fotografies, la correcció, la gestió comptable, la maquetació, la impressió, la distribució i la venda de la revista té un cost elevadíssim que cobrim no només gràcies a la subvenció estatal, sinó també amb publicitat, molt generoses aportacions de mecenes i el que generen les pròpies vendes de la revista.\nPerò, com deia, seguim treballant-hi fort. La nova pota de finançament que volem obrir de manera immediata és la de les subscripcions. Us en seguirem informant!\nPublicat per David Gálvez Casellas a 12:36 2 comentaris: Enllaços a aquest missatge\nEtiquetes de comentaris: col·lectiu Portella, portella\nPublicat per David Gálvez Casellas a 19:52 Cap comentari: Enllaços a aquest missatge\nUs regalo un poema extret d'una carta escrita per Antonin Artaud des del manicomi (a Ivry-sur-Seine, a Rodez) el 22 de setembre de 1945 i adreçada a Henri Parisot. La carta és fantàstica de cap a cap. Artaud es ve a cagar en el cèlebre poema "Jabberwocky" de Lewis Carroll i, ja amb la inèrcia ben agafadeta, en el propi Carroll. En contraposició, celebra l'obra d'autors que no fingeixen sentir sinó que senten de veritat: la por, la desesperança o la desubicació. Exemples: Edgar Poe (com l'anomenen els francesos), Gérard de Nerval, Baudelaire, François Villon... Artaud parla també d'un llibre escrit per ell (i del qual figura que Lewis Carroll copia) en què fa servir un llenguatge inventat però que no se sap quines forces fàctiques han fet desaparèixer (sembla que només en guarda una còpia una filla d'Artaud que ell tampoc no sap ben bé on para). Us transcric, doncs, només un petit fragment de la carta en forma de poema basat més en una musicalitat que no pas en un idioma concret (¿el devia conèixer Cortázar quan crea el poema amb els noms d'aquells delegats a la UNESCO?):\nPublicat per David Gálvez Casellas a 15:55 Cap comentari: Enllaços a aquest missatge\nEtiquetes de comentaris: Antonin Artaud, Julio Cortázar\nPublicat per David Gálvez Casellas a 11:18 Cap comentari: Enllaços a aquest missatge\nEl Luengo m'ha d'haver passat la mà per la cara com a mínim dues vegades... Primer, amb la primícia del relat "andorrà" de Julio Cortázar. Ara, avui mateix, amb el descobriment del poemari "Repetició i diferència" d'Antoni Caus. Excepcionalment, no em dol reconèixer-li en públic que té més raó que un sant.\nPublicat per David Gálvez Casellas a 19:23 1 comentari: Enllaços a aquest missatge\nEtiquetes de comentaris: Andrés Luengo, Antoni Caus, Toni Caus


Les obres del nou Lluís de Requesens començaran al primer semestre de 2015 | Viu Molins de Rei\nVista d’ocell del nou Lluís de Requesens // Ajuntament de Molins de Rei\nEl nou edifici de l’institut d’educació secundària Lluís de Requesens ja té projecte. Abans d’acabar l’any la Generalitat de Catalunya el licitarà i, en el primer semestre de 2015, començaran les obres, segons han informat la mateixa Generalitat i l’Ajuntament en roda de premsa. Si es compleix el calendari previst, els alumnes podran gaudir d’aquestes noves instal·lacions per al curs 2016-2017.\nL’obra tindrà un pressupost total de gairebé 5,5 milions d’euros aproximadament. D’aquests, 4,5 aniran a càrrec de la Generalitat, que s’encarregarà de l’execució de l’obra. La Generalitat també pagarà la redacció dels projectes, amb un cost de 400.000 euros. Per la seva banda, l’Ajuntament de Molins de Rei haurà d’invertir 500.000 euros en urbanitzar l’entorn. Per tal de poder assumir aquest cost, el consistori demanarà un crèdit de 340.000 euros.\nL’edifici, situat al carrer Felip Canalies del barri del Canal, tindrà una superfície de 4.707 metres quadrats repartits en dues plantes. S’hi faran 40 aules -16 pels estudiants d’ESO, 4 pels de batxillerat, 4 aules de reforç, 4 aules de desdoblament, 2 aules de música, 1 aula d’audiovisuals, 1 aula taller, 1 aula de dibuix, 1 aula de tecnologia, 3 aules complementàries i 3 laboratoris- a més de pistes esportives exteriors, un gimnàs, un menjador i uns vestidors. L’edificació, seguint amb una de les demandes de la comunitat educativa, tindrà un sistema d’insonorització evitant el soroll de l’autopista, molt propera a la instal·lació. Encara no se sap quin serà el futur de l’edifici que actualment ocupa el Lluís de Requesens, situat a la carretera de Vallvidrera.\nVista de l’accés del Lluís de Requesens // Ajuntament de Molins de Rei\nPati del nou Lluís de Requesens // Ajuntament de Molins de Rei\nL’alcalde, Joan Ramon Casals (CiU), ha agraït al govern de la Generalitat, del mateix color polític, que hagi apostat per Molins de Rei perquè és “la inversió més gran que farà el departament d’Ensenyament al Baix Llobregat durant aquesta legislatura”. Per la seva banda, el regidor d’Educació, Xavi Paz (PSC), ha reivindicat que el govern municipal ha “accelerat els tràmits” per deixar-ho tot a punt perquè la Generalitat pugui construir un equipament que, segons ell, serà una “peça clau en la transformació” del barri del Canal.\nAntoni Llobet, director general de Centres Públics de la Generalitat ha afirmat que aquesta obra és “clarament prioritària” perquè “permet donar resposta a la necessitat de places escolars”. De fet, sense aquest nou edifici seria completament impossible començar el curs 2017-2018. Per últim, el director dels serveis territorials d’Ensenyament, Josep Maria Pérez, ha valorat la feina que està portant a terme la comunitat educativa del Lluís de Requesens oferint uns “excel·lents resultats”.\nEtiquetes:Antoni Llobet aula de dibuix aula taller aules aules de música barri del Canal carrer Felip Canalies Centres públics de la Generalitat CIU Educació el Canal ensenyament Generalitat Generalitat de Catalunya gimnàs insonorització institut Lluís de Requesens inversió Joan Ramon Casals Josep Maria Pérez laboratoris licitació menjador obres pistes esportives exteriors PSC Serveis Territorials d'Ensenyament vestidors Xavi Paz


Dalinians: Salvem el bàsquet. Volem bàsquet d'elit i professional a Girona!\nSalvem el bàsquet. Volem bàsquet d'elit i professional a Girona!\nLa iniciativa popular nascuda per tal de salvar el bàsquet professional i d'elit a Girona va rebre ahir un gran impuls. Marc Gasol va confirmar l'assistència al partit reivindicatiu programat per demà (18.00 h) a Palau-sacosta. El pivot dels Grizzlies serà el cap de cartell d'un acte en què hi haurà la presència d'exjugadors i persones que en algun moment han passat per l'extingit CB Girona, o han jugat al Sant Josep i a l'Uni Girona recentment.\nAmb ell, tampoc faltaran a la cita tres membres més de l'últim equip de l'Akasvayu, el del curs 2007/08. Es tracta de Víctor Sada, Román Montañez i el tècnic, Pedro Martínez. Aquestes presències s'uniran a Miquel Feliu, Edu Jiménez, Albert Sàbat, Eric Jiménez, Marc Pujols, Dejan Kamenjasevic, Òscar Andrés, Edu Camós, Jaume Comas, Cesc Cabeza, Enric Cabarrocas, Joan Colomer, Gerard Darnés, Xavi Fernández, Toni Espinosa, Jordi Puig, Miquel Martínez, Alfred Julbe, Pep Pujols, Àlex Portas, Carles de Luna, Georgina Bahí i Berta Sinyol.\nL'acte, que és gratuït, pretén conscienciar la societat gironina de la necessitat de fer un esforç col·lectiu per evitar l'extinció dels primers equips del Sant Josep i l'Uni Girona. El cas més urgent és el del CB Sant Josep Girona, al qual li fan falta 200.000 euros encara per poder tancar sense dèficit aquest exercici.\nAnònim 27 de juny, 2010 16:16\nHa estat molt gran la veritat.\nGasol, Sada, Espinosa i Sabat han donat molt d'espectacle.


Siguem realistes: programem l'impossible! -\nSiguem realistes: programem l’impossible!\nCada any som molta la gent que desitgem l’arribada de la Fira d’Economia Solidària, un cap de setmana per compartir, trobar-nos i donar-nos a conèixer totes les iniciatives de l’ESS.\nEnguany el fil temàtic són les sobiranies, en plural -alimentària, tecnològica, energètica, financera, dels nostres propis cossos…- perquè, com diuen des de la XES, “la sobirania d’un territori, d’una societat és, en realitat, un conjunt de sobiranies que hem de construir entre totes i que va molt més enllà de la construcció d’un estat. Si els recursos naturals, els mitjans de producció, els mitjans de comunicació, les xarxes socials… són controlats per uns pocs, el poble mai no podrà ser sobirà sobre la satisfacció de les seves necessitats i la cura del medi.”\nA banda del descomunal esforç organitzatiu que la XES duu a terme per fer possible aquesta fita, algunes intentem posar el nostre granet de sorra per donar-li continguts. Per això, fa tres anys que des de Pangea.org participem en l’organització de la TecnoFESC, l’àrea tecnològica de la fira, junt amb Setem, Andròmines, Colectic, Col.lectiva’t, Coopdevs, eXO.cat i Jamgo.\nEnguany podràs trobar-nos a la paradeta dins l’espai #TecnoFESC, al fons i a l’esquerra de la nau principal dins la Fabra i Coats. També podràs participar de les xerrades, tallers i taula rodona que hem organitzat i que pots consultar aquí.\nPd: d’altra banda, aviat us informarem del que estem preparant per al nostre 25è aniversari!\nNext Next post: 25 anys teixint complicitats


La Fàbrica de Creació i el Centre d'art tornen a obrir | Recinte Fabra i Coats\nLa Fàbrica de Creació i el Centre d'art tornen a obrir\nCultura. Els espais es tornaran a posar en marxa el dimarts 9 de juny. Prèvia obertura, s’ha fet una desinfecció de tots els espais i s’han instal·lat mampares i dispensadors de gels hidroalcohòlics\nEls espais es tornaran a posar en marxa el dimarts 9 de juny. Prèvia obertura, s’ha fet una desinfecció de tots els espais i s’han instal·lat mampares i dispensadors de gels hidroalcohòlics. S’han delimitat els espais amb les condicions d’accés (diferenciant entrades i sortides) i de circulació (garantint la distància de 2 metres) necessàries.\nAccés del públic al Centre d’Art\nEls horaris del Centre d’Art queden modificats de manera temporal. L’obertura es concentra a horari de tarda de dimarts a divendres, de 16 a 21h. La resta es manté igual: dissabtes de 12 a 20h, i diumenges i festius d’11 a 15h.\nLes visites a les exposicions es faran de forma lliure i individual, a través d’un recorregut degudament indicat a l’entrada. L’aforament a les sales d’exposició queda reduït a 1/3, amb la qual cosa el màxim permès a cada sala serà de 16 persones. S’anul·len les visites guiades del cap de setmana.\nLes exposicions actuals, Succeeix cada dia i La biblioteca infinita, s’amplien fins al dia 11 d’octubre i les activitats programades es reprogramen per més endavant. Pel que fa a Succeeix cada dia, queden inhabilitades dues obres en vídeo (Artificial i Traduçoes do original) que es podran veure aquí i aquí a partir del dia 9 de juny. En relació a La biblioteca infinita es descarta la visita a l’obra-esdeveniment de la planta 3, ja que comportava una interacció amb el visitant i no es podrien respectar les mesures de prevenció de l’actual situació (mantenir distància física, evitar tocar objectes, etc.). Els respectius fulls de sala i el diari Grans Esperances, creat per a la inauguració, estaran a disposició al web del Centre.\nLa senyalística i el personal de sala informaran al visitant d’aquests canvis i de les opcions d’accés en línia de tots els continguts cancelats.\nSerà obligatori l’ús de mascaretes durant tota la visita i es disposarà de gels hidroalcohòlics a l’entrada del Centre.\nAccés de residents a Fàbrica de Creació\nEls horaris d’obertura de la Fàbrica de Creació seran els següents: de dilluns a divendres de 9 a 22h i dissabtes de 10 a 21h. Diumenges tancat.\nS’ha elaborat un Pla de retorn que s’ha enviat a totes les i els residents amb les mesures de protecció emeses per les autoritats competents, i que serà d’obligat compliment per accedir a la Fàbrica.\nLa reactivació de l’activitat serà progressiva. En aquest primer moment, s’activa l’accés de les persones, entitats i associacions residents, amb la limitació d’un terç de la capacitat màxima de cada espai i garantint la distància de seguretat de 2 metres. Per això, cada persona, projecte o entitat resident haurà de presentar un Pla de restabliment de treball. Amb aquesta informació es farà una previsió d’usos segons els espais i es controlarà l’aforament. Per això caldrà identificar-se amb nom i cognoms al taulell d’informació.\nA excepció del buc 8 a la P2, que disposa de doble porta, els bucs i la Ràdio Fabra queden temporalment anul·lats per no disposar de prou condicions de ventilació.\nQuan es puguin realitzar activitats de petit i mitjà format amb públic, només es faran amb inscripció prèvia.\nSerà obligatori l’ús de mascaretes als espais comuns i es disposarà de gels hidroalcohòlics.


Benissa s'alça contra l'abocament de tovalloletes pel vàter després de detectar "nombrosos embossos" - Diari La Veu\nEscriba el número 244147\nEncara que els residus extrets tenen una composició heterogènia, abunden les tovalloletes higièniques.\nL'Ajuntament de Benissa inicia una campanya de conscienciació cívica destinada a pal·liar el problema generat per l'abocament de tovalloletes higièniques al vàter. Aquesta campanya sorgeix després d'haver detectat nombrosos punts al municipi que pateixen embós en la xarxa general de clavegueram com a conseqüència de l'abocament d'aquest tipus de residus, no degradables, al vàter d'habitatges del poble.\nDes del consistori remarquen que aquest problema, ja detectat en moltes ciutats i pobles valencians, sorgeix com a conseqüència de la confusió generada amb aquest tipus de material, que els usuaris entenen que es desfà amb facilitat, ja que porten l'etiqueta 'biodegradable'. Tot i això, "es converteix en un problema per a les xarxes de clavegueram i, per extensió, per a les nostres platges i costes, que veuen com aquestos abocaments acaben arribant al fons marí", lamenten.\nAquest producte és un element molt utilitzat en l'àmbit domèstic però es desconeix en gran manera que pot tardar fins a 100 anys a degradar-se i desaparéixer, per la qual cosa es converteix, en molts casos, en un enemic tan nociu com el plàstic, a més de suposar el consum d'importants recursos municipals per a la seua gestió i eliminació.\nLa campanya de l'Ajuntament comptarà amb l'ús de diferents mitjans i canals i tractarà de posar de manifest aquest problema entre el veïnat. Xavi Tro, responsable de la Regidoria de Cicle Hídric, demana a "totes i tots la màxima col·laboració possible i l'ús responsable d'aquestos elements que perjudiquen d'una manera important l'estat de les nostres connexions soterrànies i influeixen d'una manera nefasta en el cicle artificial de l'aigua, que acaba contaminant encara més la nostra mar en particular i el nostre planeta en general".\nEscriba el número 727010


El Barça busca tornar el cop contra el sorprenent Nanterre\nEls francesos van guanyar al Palau Blaugrana i encara somien en classificar-se per al segona fase\n3 min. Barcelona 06/12/2013 00:15\n651x366 Tomic, defensant el jugador del Nanterre Ali Traoré / EFE/Albert Olivé Tomic, defensant el jugador del Nanterre Ali Traoré / EFE/Albert Olivé\nEl Barça buscarà tornar el cop al Nanterre (20.45 / Esport3), el modest i semidesconegut equip francès que li va clavar una dolorosa i inesperada derrota al Palau Blaugrana (67-71) el passat 31 d'octubre.\nAquella va ser la primera victòria de la història del Nanterre en l'Eurolliga i el punt d'inflexió que necessitava el nou projecte blaugrana per començar a redreçar el rumb en el torneig. Des de llavors, el Barça ha encadenat quatre victòries en la màxima competició continental (davant el CSKA de Moscou, el Budivelnik Kíev, el Partizan de Belgrad i el Fenerbahçe), amb una mitjana d'anotació de més de 84 punts per partit.\nAra, els de Xavi Pascual tenen un balanç de 5 triomfs i 2 derrotes i ja classificats ja per al Top - 16, encara aspiren a acabar aquesta primera fase com a primers de grup, posició honorífica que de moment ostenta el Fenerbahçe de Zeljko Obradovic.\nEl Nanterre de Pascal Donnadieu, que la passada temporada va emular el Manresa de 1998 quan va guanyar el títol del Lliga, malgrat haver-se classificat en vuitena posició a la fase regular, s'ha convertit en l'equip revelació de la competició. Amb un balanç de 3 victòries i 4 derrotes , el conjunt gal és quart del seu grup amb una renda de dos triomfs sobre el Partizan i el Budivelnik. Per tan , el Top 16, el pas a la següent fase, el té a prop.\nLa incorporació de l'escorta David Lighty, que tot i jugar la temporada 2012-13 amb el conjunt francès no va començar la temporada amb l'equip ha donat encara més fortalesa als francesos, que juguen els seus partits al Halle Carpentier de París, de 5.000 espectadors, perquè la seva pista, el Palail des Sports Thore, només té capacitat per a 3.000.\nEn aquest escenari el Barça intentarà tornar-li la derrota a Nanterre i tancar tota una volta invicte. Per a això, haurà de parar l'aler nord-americà Will Daniels, el màxim anotador (10,9) i rebotejador (4,6) de l'equip francès i imposar la seva superioritat en el joc interior, on Tomic, Dorsey i Lampe no haurien de trobar rèplica en els pivot locals.\nEl Nanterre és l'equip amb pitjor anotació de tota l'Eurolliga (63 punts), però també té la quarta millor defensa del campionat (68,4) .\nXavi Pascual ha admès que l'equip és ambiciós i que tot passa per guanyar: "Ens queden tres jornades i l'objectiu és quedar el més amunt possible. A Nanterre tenim la possibilitat d'assegurar la tercera plaça en cas de victòria" .\nEl pivot Erazem Lorbek ha viatjat amb l'equip i podria disposar dels primers minuts de la temporada. Xavi Pascual ha declarat que "està millor" i que podria debutar: "Hem de veure com entrenem allà i prendrem una decisió. En l'últim moment decidirem". Pascual, que segueix sense poder comptar amb l'aler Brad Oleson, disposa de tretze jugadors i n'haurà de descartar un abans del partit.


No paguem el seu deute. Que es foti la troika! Fem-los fora #1J #juntespodem – CGTCatalunya\nInici > General > Comunicats > No paguem el seu deute. Que es foti la troika! Fem-los fora #1J #juntespodem\nBarcelona, 19 hores. Pl Universitat. Manifestació "No paguem el seu deute, que es foti la troika"\n41.640 persones desnonades, 44.890 acomiadades, 1.648.200 aturades, un terç de la població en situació de pobresa, 200.000 treballadores de la llar sense drets, més de 2.000 persones migrades als CIE's,... i la llista és llarga, molt llarga per a la societat catalana. Però en els propers mesos només sentirem parlar d'ajustament pressupostari, de reestructuració de l'administració púbica, de dèficit, deute, sanejament, rescat... N'estem fartes!\nI és per això que des de fa mesos que estem treballant per canviar aquesta situació; ho fem denunciant dia rere dia les injustícies dels CIE's, ho fem lluitant contra el Fraking arreu del territori català, ho fem denunciant la reforma de l'avortament, ho fem aturant els desnonaments i alliberant nous espais per a persones desnonades –no hem d'oblidar que avui en dia l'obra social de la PAH ja té 7 edificis alliberats a la CAC-, però també ho fem als centres escolars i sanitaris, en el cas de les tancades als hospitals del passat Nadal, les dormides del 25 d'abril a les escoles catalanes o les ocupacions dels rectorats de la UAB i de la UB aquest mes de maig.\nPerò avui ho fem tothom unit, ho fem a través de la campanya “Aturem els pressupostos antisocials. Juntes podem!” i ho fem nosaltres perquè sabem que els pressupostos no són simplement xifres inabastables, sinó que són les nostres condicions de vida, són la nostra salut, la nostra educació, la nostra cultura. Perquè mentre retallen 4.400 milions d'euros en els nostres drets, el Govern espanyol es gastarà aquest 2013 més de 3 milions d'euros en material d'antidisturbis, com el que van utilitzar per buidar un ull a l'Ester Quintana el passat 14 de novembre. Perquè el deute no és nostre, perquè la crisi no és culpa nostra; ha arribat l'hora d'alçar-nos i respondre, respondre cada dia, des dels carrers i les places, des dels llocs de feina, des dels centres educatius i sanitaris, des de la cultura... des de tots els espais possibles. Perquè només si ho fem juntes, podrem. Estem fartes de sentir que no hi ha diners, que no hi ha alternatives, i que tot plegat és una mena de fatalitat bíblica; no.\nEl que s’ha ensorrat és un model econòmic parasitari, depredador i insostenible. És per això que el sistema capitalista, representat per la UE, pel Govern espanyol o per la Generalitat de Catalunya, ens vol fer pagar el seu deute, però ho tenim clar, nosaltres: s'ha acabat pagar el beure a la Troika, s'ha acabat pagar el seu deute!\nTampoc perdem la memòria, a l’estiu de 2011, d’esquenes al poble i amb el suport dels nostres actuals governants, fou aprovada una reforma constitucional que donava prioritat al pagament del deute financer per damunt de qualsevol altra partida pressupostària. Avui som aquí per dir que les nostres vides valen molt més que els seus beneficis, siguin de La Caixa, Telefónica o Agbar. I seguim tibant el fil, no podem oblidar tampoc els 26.000 milions d'euros frau de fiscal estimat arreu dels Països Catalans.\nQuants llits d’hospital tancats representa tot plegat? Quantes beques universitàries? Quantes ajudes socials o quantes inversions públiques? I tant que hi ha diners! El que manca és la voluntat política d’anar a buscar-los allà on són. Cal destruir el frau fiscal, recuperar l’impost de successions i fer que pagui més qui més té!\nI és per això que avui tampoc volem oblidar les companyes i companys de la PAH, que en les darreres setmanes han estat jutjades i jutjats per defensar el dret a l'habitatge a Sabadell i a Vic, els estudiants represaliats a les universitats catalanes per defensar un ensenyament públic i de qualitat, a les persones imputades per defensar els nostres drets en les darreres vagues generals i a totes les que, com l'Ester,han patit la brutalitat policial en els darrers mesos. Perquè no seran ni les seves piloteres ni les seves porres les que ens faran callar.\nSom aquí per rebutjar els pressupostos antisocials que s’estan anunciant i el xantatge que ens estan fent al seu voltant. No acceptem cap retallada en educació, sanitat, prestacions socials... No admetem reduccions de llocs de treball, pèrdues salarials, desregulacions i deteriorament de les condicions laborals... No admetem l’espoli de les empreses i serveis públics. No admetem la pobresa, les desigualtats, ni la destrucció del nostre entorn a còpia de fracking, privatitzacions de l’espai públic o projectes de l’estil d’Eurovegas. No volem ser una maquila del sud d’Europa!\nTenim força raons per no confiar en la bona disposició del Govern, ni en la gosadia d’aquest Parlament. No faltarà qui us dirà que, en aquestes condicions, no hi ha res a fer. No els escolteu. A una determinada edat es té present que Franco va morir al llit, però la seva dictadura va morir al carrer. Els més joves ja heu vist un 11 de setembre que ha remogut les plaques tectòniques del règim heretat de la transició. Fins i tot l’actual configuració de forces polítiques porta la petja de l’última vaga general. Des d’una mobilització social sostinguda podem canviar moltes coses, generar alternatives, modificar profundament el panorama polític, permetre el sorgiment de nous subjectes...\nLa primera condició de qualsevol avenç, però, és la nostra unitat. Juntes i junts podem. Això no és un eslògan per concloure una manifestació: és una presa de consciència. No hem vingut a fer retòrica, sinó a escriure la nostra pròpia història, a prendre les regnes del nostre destí.\n- Sitges, 11 hores. Cap de la Vila. Manifestació contra la XXIX reunió del Cercle d'Economia. Convoca l'Assemblea dels Drets Socials de Sitges.\n- Barcelona, 17 hores. Pl. Mercat del Clot. Manifestació antirepressiva prèvia al judici de 3 vaguistes del barri de la vaga general del 29-M, Convoca l'Assemblea de solidaritat amb els vaguistes del 29-M.\n- Barcelona, 19 hores. Pl Universitat. Manifestació "No paguem el seu deute, que es foti la troika". Convoquen diversos col·lectius socials i sindicals de Catalunya en el marc del dia internacional de lluita.\nEn aquestes setmanes els treballadors i treballadores, el conjunt de la població, patirem les agressions del Capital i de l'estat que l’empara. A sobre la taula ells posen la reforma de les pensions. A sobre la taula nosaltres patim uns pressupostos super-retallats que s'acarnissaran amb els serveis públics, en els treballadors/es i en la seva qualitat i universalitat. A sobre el nostre cap hi pengen nous despenjaments de convenis, noves retallades salarials, l'agreujament de les dobles escales salarials, un atur desbocat, una misèria que no para de créixer, la retirada de la targeta sanitària a la població immigrada. A sobre la seva taula ells tenen uns beneficis empresarials que continuen a l'estratosfera, un increment de les desigualtats socials i de la concentració de la riquesa. A sobre i a sota la taula nosaltres patim la repressió constant contra els qui lluiten, amb judicis imminents.\nUs animem a difondre a tots nivells aquestes convocatòries. Junt a aquesta nota us afegim els cartells de les diferents convocatòries.\nManifest 1 juny Bcn\nDossier de premsa 1 juny Bcn\nBages, Baix Camp / Priorat, Baix Llobregat, Baix Penedès, Barcelonès, Barcelonès Nord, Berguedà, Cerdanya, Comarques Gironines, Comarques tarragonines, Crisi, Garraf, Garraf/Alt Penedès, L'Anoia, Maresme, Mobilitzacions laborals, Osona, Ponent, Seus de la CGT Catalunya, Situació econòmica, Tarragona, Terres de l'Ebre, Vallès Occidental, Vallès Oriental


El nostre col·lectiu sorgeix de les nostres experiències diasporiques sexodisidents i comença amb l'habitar i activar espais (en aquest cas, La Escocesa), amb pràctiques comunitàries i afectives des d'una perspectiva migrant, anti-colonial, anti-racista, transfeminista i cuir. D'aquesta manera, plantegem una sèrie de trobades encaminades a la producció de pràctiques de memòria dissident i de sabers comunitaris. Proposem un gir de l'àlbum familiar com a dispositiu estètic reproductor de la normativitat sexoafectiva de la família heterosexual (la qual està travessada per ideologies nacionalistes, colonials-capitalistes i racistes), per a donar-li una potencialitat subversora. Les nostres pràctiques travessen la protesta, el comissariat, la recerca, l'escriptura i la producció artística.\ninformació biogràfica integrants de lxs sexi-liadxs:\nLizette Nin és una artista dominicana que actualment es troba radicada a Barcelona. La seva obra gira entorn d'aspectes autobiogràfics, les seves arrels afrodescendients. Amb el seu art pretén donar visibilitat a col·lectius i lluites socials oblidades pel mainstream. Els seus últims mesos d'activitat s'han repartit en beques i residències en el MACBA, Bar project, 2020-2021. La fàbrica de creació La Escocesa (Barcelona) i Tangent Projects (Barcelona). Recentment ha protagonitzat exposicions en sol xous en la Uxval Gochez Gallery de Barcelona (Orí Odé) i Tangent Projects (WO). En els últims mesos ha participat the art Hunt London, UK. Aquest desembre 15 en la col·lectiva (Re-)sentir tous els jours/Techniques de résistance realitzada per la galeria francesa Mécènes du Sud Montpeller-Sète. Primer Premi Biennal de Fotografia i Vídeo, Centre de la Imatge Santo Domingo 2021. Pràctiques Curatoriales i pedagogies crítiques, Chaquiñán, Centre d'Art Contemporani Quito. Actualment treballa de prop la afro-descendència sent travessada per diferents mitjans, com el vídeo i l'escriptura.\nArtista colombià. Des dels inicis de la seva carrera en arts el detonant de la pràctica artística de Diego ha estat la guerra com a manera de govern, marco contenidor i productor dels discursos de la nació colombiana; i els encreuaments d'aquest marc bèl·lic-cultural amb les dissidències sexuals i de gènere. Va estudiar Arts Visuals en la Universitat Javeriana. Des de 2015 vive a Espanya formant-se en recerca artística i ampliant les seves inquietuds a les epistemologies dissidents, a la sodomia com a discurs colonial iniciàtic de la regulació sexual en Abya Yala i a les diàspores i exilis relacionats amb les dissidències sexuals i de gènere. En el regne d'Espanya va realitzar un màster de Recerca en Art i Creació en la Universitat Complutense de Madrid, el programa d'Estudis Independents del MACBA, en l'actualitat cursa el programa de doctorat en Estudis Avançats en Produccions Artístiques de la Universitat de Barcelona. Els seus projectes recents han comptat amb una beca de recerca i experimentació de La Escocesa (2018), premis de creació de la Sala d’*Art Jove (2019 i 2020), i una beca per a la creació de la Fundació Guasch Coranty (2020).\nArtista porto-riqueny. Va obtenir una beca del Museu d'Art Contemporani de Barcelona (MACBA) per a participar del Programa d'Estudis Independents (PEI) en la seva edició 2019-2020. Actualment cursa un mestratge en escriptura creativa a la Nova York University. Els seus escrits han estat publicats en La Revista de l'Institut de Cultura de Puerto Rico, Anomaly Journal en la seva edició ‘Radical: Avant Garde Poets of Color’, el Queens Museum, Journal of Nova Jersey Poets, entre altres. Va ajudar a editar juntament amb l'artista Camilo Godoy el projecte col·laboratiu 'Vaig reptar' en Sao Paulo, Brazil amb Yvonne Rainer, Carlos Martiel, Vivian Crockett, Tania Bruguera, Patricia Hoffbauer, Mike Funk, Jonathas d'Andrade i Carlos Motta. Durant el 2018 i 2019 manejava l'estudi creatiu de l'artista visual i política Tania Bruguera. El passat 1 de desembre de 2020, per al Day (with) out Art, va col·laborar amb l'artista Lucia Egaña en el seu curtmetratge, Síndrome de la Desaparició Femenina, que va ser exposat en el Whitney Museum i altres institucions com a part de la programació de l'organització activista Visual AIDS. És membre dels col·lectius artístics ‘queer-crisis’ en el Helix Queer Performance Network (HQPN) i ‘undetectable,’ tots dos facilitats per Avram Finkelstein, artista del col·lectiu ‘ACT UP’ i ‘Gran Fury.’ El seu treball emana de la col·lectivitat i les converses com a mètodes d'intercanvi d'idees i de resistència cuir. Actualment co-organitza juntament amb el comissari Eduardo Carrera una exposició afavorida per l'Andrew W. Mellon Foundation i la Universitat de Pennsylvania que es realitzarà en el Centre d'Art Contemporani (CAC) de Quito, l'Equador.\n* “Autoretrat lxs sexi-liadxs” (Diego Posada, Lizette Nin i Jorge Sánchez), foto cortesia de lxs sexi-liadxs 2021


La víctima, francesa, va morir en un piscina comunitària d'un bloc d'apartaments\nSan Feliu de Guíxols - Divendres, 12/07/2019 - 12:46\nUna dona de 84 anys i nacionalitat francesa va morir ofegada ahir a la nit en una piscina comunitària d’un bloc d’apartaments a Sant Feliu de Guíxols (Baix Empordà), segons informa Protecció Civil. Un home la va trobar inconscient dins de les instal·lacions, la va treure de l’aigua i va trucar al telèfon d’emergències 112.\nL’avís es va rebre a les nou de la nit i, després, es van desplaçar dues ambulàncies del Sistema d’Emergències Mèdiques (SEM) fins al lloc. Els professionals sanitaris li van practicar les maniobres de reanimació cardiopulmonar, però finalment es va confirmar la mort. Fins al lloc també s’hi van desplaçar tres patrulles dels Mossos.\nDes de Protecció Civil de la Generalitat, s’insisteix que cal extremar les precaucions durant el bany. Cal tenir present les condicions i limitacions físiques i evitar un sobreesforç que pugui dificultar la sortida de l’aigua.\nTemes: Ofegats Piscines


El sector turístic respira per la suspensió de la vaga de controladors – Comunicatur\nHome/Destacat/Destacat/El sector turístic respira per la suspensió de la vaga de controladors\nEl sector turístic, més tranquil\nEl sector turístic havia advertit que una vaga en ple agost originarien unes pèrdues diàries properes als 40 milions d’euros, afectant a 690.000 passatgers al dia.\nEls hotelers qualifiquen de "magnífica" la decisió dels controladors de no anar a la vaga a l’agost i agraeixen la "sensibilitat" demostrada per aquest col•lectiu al "entendre" les necessitats del sector. "És una magnífica notícia que s’acabi amb la incertesa que pesava entorn la decisió dels controladors", ha manifestat el secretari general de la confederació Espanyola d’Hotels i allotjaments Turístics (Cehat), Ramón Estalella.\nEstalella indica que tots aquells turistes que esperen "a l’últim moment" per decidir sobre les seves vacances poden, després de conèixer la notícia, efectuar les seves reserves, ja que actualment aquestes es realitzen amb menys de deu dies d’antelació.\nEn un comunicat conjunt, l’Associació Espanyola de Companyies Aèries (Aeca), l’Associació de Companyies de l’Aviació Civil d’Espanya (Aca) i l’Associació de Línies Aèries (Ala) han valorat "positivament" la decisió d’USCA de no convocar una vaga a l’agost i confien que d’aquesta manera "es posi fi a la incertesa".\nAixí mateix, esperen que finalitzi "un llarg període de reiterats incidents, que s’han traduït en importants retards en els vols, que ha ocasionat seriosos perjudicis als passatgers i causat ja greus danys a les companyies aèries, al turisme i a l’economia en el seu conjunt".\nEl president de Aeca, Felipe Navío, opina que el sector "necessita tranquil•litat per a acabar la temporada d’estiu com estava previst", encara que indica que molts passatgers ja s’han vist afectats de "una o altra manera" per la possible vaga.\nEl sector aeri, amb una participació estimada del 7% en el PIB nacional, genera prop de 900.000 ocupats a Espanya. Només les companyies aèries espanyoles mouen a l’any un volum de negoci proper als 11.200 milions d’euros.\nFoment disposat a atendre algunes demandes dels controladors\nEl ministre de Foment, José Blanco, està disposat a garantir millores en les condicions de treball dels controladors, a establir criteris que reforcin la seguretat aèria i a atendre a algunes de les reivindicacions dels controladors, però afirma que les retribucions i les hores de treball estan vinculades. "A menys hores de treball, menys retribucions i a més hores, més retribucions, és una mica lògic i raonable", esgrimeix, per a recordar que el sistema de control a Espanya presentava una diferència "notable" pel que fa a altres països europeus quant a "productivitat, salaris i hores de treball".\nEl titular de Foment ha indicat que la implantació del ‘cel únic europeu’, prevista per a 2012, condicionarà el sistema de control del trànsit aeri en tota Europa i suposarà l’existència de models i sistemes unificats, per al que Espanya ha d’estar preparada.\nPer a això, "cal baixar els costos de navegació aèria, reduir les taxes en un 15%, que són les més cares de la UE, i fer un sector més competitiu al servei del desenvolupament econòmic i del turisme, un dels nostres principals motors".\nFinalment, el titular de Foment considera que, malgrat el que hagi pogut suposar l’amenaça de la vaga per al sector, les vagues de zel encobertes i les baixes massives entre el col•lectiu, el creixement del tràfic aeri en un 3% al juliol és "positiu" i probablement segueixi creixent a l’agost./Ag EP


Taller de construcció de Iurta a Santa Coloma de Gramenet | Investigació Canyera\n12 Novembre 2018 · by investigaciocanyera\t· in Conferències i pràctiques, Experimentació, Projectes construïts, recerca i divulgació, Uncategorized.\t·\nHem realitzat un taller de construcció amb canya al Parc de Can Zam amb el Centre d’Educació Ambiental Ecomtròpoli de Santa Coloma de Gramenet.\nEl Taller ha consistit en la construcció d’una petita Iruta, emprant la figura geomètrica de l’hiperboloide de revolució. Aquest s’ha fabricat a partir de les canyes extretes de la llera del Riu Besòs al seu pas per Santa Coloma de Gramenet.\nLes participants al taller han pogut participar de tot el procés des de l’extracció de la canya fins a la construcció final.\n← Taller al curs de mestratge en construcció tradicional de GRETA mòdul 4\nTaller al curs de Fusta Constructiva a la ETSAB 2018 →


Aquesta setmana el Govern de la Generalitat ha apartat de les seves funcions a Josep Antoni Rosell, director general d’Infraestructures.cat, organisme responsable de la gestió de les infraestructures de l’administració catalana. Sembla ser que va ser detingut per la Guàrdia Civil i, ara, esta sent investigat pel presumpte cobrament de comissions en la concessió de contractes públics.\nRespectant el principi de presumpció d’innocència al que tothom té dret, hi ha un aspecte d’aquesta notícia que m’ha cridat moltíssim l’atenció i que crec que no s’ha comentat prou, per no dir gens. Segons la informació publicada als mitjans, no era estrany que tècnics de l’entitat Infraestructures.cat es desplacessin, si feia falta, a les seus de les empreses que optaven al concurs públic per tal d’ajudar a confeccionar la seva oferta, de manera que es garantís ser l’empresa finalment triada. És a dir, versió actual de l’antic “que se note el efecto sin que se note el cuidado”, ja m’enteneu. Tot legal, tot immaculat en aparença. Us preguntareu què fan uns tècnics que, representa, treballen per l’administració, vetllant pels interessos d’empreses privades. I si no us ho pregunteu, us hauríeu d’anar preguntant, perquè és una qüestió molt important. Estem parlant de vetllar per l’interès públic, d’assegurar-nos que els diners dels nostres impostos es destinaran únicament i exclusivament a satisfer l’interès general i no pas a engrandir butxaques que després sabran ser generoses amb qui les ha alimentades, mitjançant el conegudíssim mecanisme de les portes giratòries ben engreixades.\nLa clau està en què l’entitat Infraestructures.cat és una empresa pública i, per tant, el seu personal no és funcionari. I sense funcionaris, tenim una eina menys per lluitar contra la corrupció. El servidor públic reuneix, gràcies a la garantia d’inamobilitat, les condicions per tal d’ajustar la seva actuació a l’estricte compliment de la llei, sota pena de prevaricació, delicte penal que no existeix en altres categories laborals, per cert. Un funcionari no es deu únicament al seu cap sinó, sobretot, a la llei i, per tant, a l’interès general. Aquesta és una altra de les conseqüències negatives de la privatització dels serveis públics. Ens hem deixat enganyar molt de temps amb la cantarella de com n’és de dolent tenir funcionaris i les meravelles de l’externalització quan és, justament, a l’inrevés.\nA Catalunya sempre hem tret pit dient que tenim una taxa molt baixa de funcionaris respecte d’altres territoris. Quin gran error! Si aspirem a ser un Estat (de veritat) ens cal tenir un cos funcionarial fort, com tenen els estats solvents que creuen fermament en les seves institucions i que confien en uns serveis públics de qualitat al servei de tots els ciutadans. Ells són la nostra principal estructura d’estat i la garantia de la netedat de la nostra societat. Cuidem-los.\nOcho apellidos españoles.


Demanem a l’Ajuntament de Barcelona que reobri les oposicions suspeses temporalment - Notícies - Enginyers BCN\nPortada > El Col·legi > Notícies > Demanem a l’Ajuntament de Barcelona que reobri les oposicions suspeses temporalment\nEl 10 de març, el consistori barceloní va publicar un concurs d'oposició de places de tècnic superior en enginyeria. Obert a tots els graduats en enginyeria, aquesta convocatòria ha estat suspesa provisionalment a causa de les al·legacions presentades per quatre col·legis professionals d'enginyers de segon cicle. La METGEC s'ha reunit amb l'Ajuntament per revertir aquesta situació que considera discriminatòria.\nTrobada amb l'Ajuntament\nEl president de l'Institut de Graduats en Enginyeria i Enginyers Tècnics d'Espanya (INGITE), José Antonio Galdón; el degà del Col·legi i president de la Mesa d'Enginyeria Tècnica i de Graduats en Enginyeria de Catalunya (METGEC), Miquel Darnés; i l'assessor jurídic Juan Gracia van reunir-se amb el gerent de Persones i desenvolupament organitzatiu de l'Ajuntament de Barcelona, Javier Pascual el 17 de juny.\nEn aquesta trobada, els representants d'enginyers tècnics i de grau van demanar al consistori la reapertura de la convocatòria de places de tècnic superior en enginyeria, un concurs d'oposició publicat el 10 de març que inicialment estava obert a tots els graduats en enginyeria i que va ser suspès provisionalment a causa de les al·legacions presentades per quatre Col·legis professionals d'enginyers de segon cicle, tradicionalment anomenats "superiors".\nUna situació "discriminatòria"\nINGITE i METGEC van expressar a la reunió que no està justificat que a les places de la categoria del Grup A1, com és el cas de les ofertades per l'Ajuntament, es discrimini els enginyers graduats ja que, per formació i competències, estan habilitats per desenvolupar les tasques d'aquests llocs de treball. De fet, van recordar que quan les administracions barren el pas als graduats en enginyeria, a les convocatòries de places del Grup A1, estan incomplint la Llei de l'Estat de l'Estatut Bàsic de l'Empleat Públic.\nLlegeix la nota de premsa enviada als mitjans.\nD’esquerra a dreta: El president de INGITE, José Antonio Galdón; el degà del Col·legi i president de la METGEC, Miquel Darnés; i l'assessor jurídic Juan Gracia.


Graellsbloc: El Sabadell de bàsquet ha perdut el coliderat\nEl Sabadell de bàsquet ha perdut el coliderat\nEn la LEB-2, la Unió Bàsquet Sabadell (Imaje Sabadell Gapsa) ha cedit el coliderat al CAI Huesca, ja que ha perdut per 62-71 a casa aquest matí contra el Rosalía de Santiago (Ulla Oil Noyastar Rosalía). Com cada diumenge hem anat al Pavelló d'Esports a animar el nostre equip. El Sabadell ha sortit molt lent i, de mica en mica s'ha anat traient la son de les orelles. Finalment, però, tot i jugar un final vibrant, no hem pogut superar els gallecs.\nContinuarem parlant de bàsquet... De moment, aprofitem per publicar també la foto del Martí de fa un parell de mesos, a la final de la lliga catalana al pavelló de la Penya Badalona; la Penya va guanyar el Barça per un.\nPublicat per Família Graells i Roca a 21:55


Clumber spaniel - Viquipèdia, l'enciclopèdia lliure\nClumber Park (en)\n109 (FCI )\nEl clumber spaniel és una raça de gos de caça desenvolupada a la Gran Bretanya.\nNo hi ha referències abans de mitjans del segle xix. Una teoria, que senyala que aquesta raça es va originar a França, indica que el duc de Noailles durant l'època de la Revolució Francesa, i a causa d'aquesta, havia de lliurar la seva preuada gossera de spaniels del duc de Newcastle, al parc de Clumber de Nottinghamshire, Anglaterra, per evitar que fossin sacrificats, i a partir d'aquests exemplars s'hauria desenvolupat aquesta raça. Una altra teoria sosté que va ser desenvolupada a la Gran Bretanya a partir de les més antigues races de spaniels de caça, potser creuant-les amb el basset hound o amb el gos de Sant Hubert.\nDe tota manera, el que és segur és que aquesta raça va adquirir el seu nom del parc Clumber, lloc on el duc de Newcastle va rebre aquests gossos. A més, s'ha assenyalat que el guardabosc del duc, William Mansell, hauria estat qui va desenvolupar aquesta raça.\nEl príncep Albert, consort de la reina Victòria, va ser un fanàtic i promotor d'aquesta raça, igual que el seu fill, el rei Eduard VII, que els va criar a la localitat de Sandringham, a Norfolk, Anglaterra.\nLa raça fou exhibida a Anglaterra a partir del 1859. Aquesta raça no va ser molt coneguda als Estats Units abans dels anys 1960. El 1844, Lieutenant Venables, un oficial del regiment britànic destinat a Halifax, Nova Escòcia, va introduir el clumber spaniel a Nord-amèrica. El primer clumber spaniel inclòs al registre de l'American Kennel Club data del voltant del 1878 i l'exemplar es deia "Bustler", un gos blanc i ataronjat de propietat de Benjamin Smith de Nova Escòcia.\nÉs un eficient gos de caça, Encara que no és tan ràpid com altres gossos. És excel·lent per a la caça en els altiplans, i pot ser un bon gos retriever quan està entrenat.\nTambé pot ser un gos de companyia, ja que posseeix un bon temperament i és molt afectuós amb el seu amo.\nEl clumber spaniel té un característic cap.\nTé un cos de mida mitjana, allargat i pesat. La seva talla és de 43 a 51 cm i el seu pes està al voltant dels 35-38,5 kg.\nPosseeix un cap gran, i orelles grans, caigudes i cobertes de pèl. El pelatge és blanc, amb taques de color castany, abundant i sedós.\nLa cua és lleugerament llarga i amb abundant pèl.\nLa displàsia de maluc canina va ser un seriós problema d'aquesta raça. Diligents programes de criança l'han reduït considerablement en els últims anys.\nAltres problemes de salut que poden afectar el clumber spaniel són l'entropi i l'ectropi (afeccions relatives a les parpelles i l'hipotiroïdisme.\nPalika, Liz (2007). The Howell Book of Dogs: The Definitive Reference to 300 Breeds and Varieties. Howell Book House. p. 203. ISBN 978-0-470-00921-5.\nClub del Clumber Spaniel dels Estats Units (Clumber Spaniel Club of America) (en anglès)\nClub del Clumber Spaniel del Canadà (Clumber Spaniel Club of Canada) (en anglès)\nClub del Clumber Spaniel del Regne Unit (The Clumber Spaniel Club) (en anglès)\nObtingut de «https://ca.wikipedia.org/w/index.php?title=Clumber_spaniel&oldid=26120359»\nLa pàgina va ser modificada per darrera vegada el 23 gen 2021 a les 22:34.


La programació Off de la Fira Mediterrània de Manresa comptarà amb quinze propostes emergents\nQuatre cicles completen l'oferta del festival, que se celebra del 14 al 17 d'octubre\nImatge promocional de la cantant, autora, lletrista i compositora Raquel Lúa. Imatge publicada el 14 de setembre de 2021 (Horitzontal)\nLa 24a Fira Mediterrània de Manresa, que arrenca el proper 14 d’octubre, comptarà amb 15 propostes emergents en el marc de la programació off. Concretament, enguany, hi haurà quatre cicles complementaris. L’Humus Mediterrani i el Concurs Sons de la Mediterrània, més propers a l’arrel tradicional; el Circuit Estepa Mediterrània, que busca donar visibilitat a l’escena underground; i la Mostra de Grups Amateurs de Teatre de la Catalunya Central, que remarca la tasca que es duu a terme des del món associatiu. La programació off compta amb la complicitat d’entitats com D’Arrel, Cases de la Música, el Grup Enderrock, el Centre Artesà Tradicionàrius i la Federació de Grups Amateurs de Teatre de Catalunya.\nEl Circuit Estepa Mediterrània, que organitza Cases de la Música, és l’off més transgressor, amb propostes underground que també beuen de l’arrel. Se celebrarà el 16 d’octubre i inclourà les actuacions dels joves artistes becats dins del Programa de Suport a la Creació de Cases de la Música. Al cartell hi ha el manresà cantant i guitarrista de The Skyland i Àuria Franch, Borja Olalla, que emprèn projecte en solitari; la cantant, autora, lletrista i compositora Raquel Lúa, que amb la seva veu melismàtica i virtuosa viatja a l’arrel dels gèneres que interpreta; i el grup de Mataró Svart Vin, amb una proposta que balla entre el folk irlandès més tradicional i l’irish punk.\nL’oferta de l’Estepa Mediterrània es completarà amb l’actuació de l’artista ja consolidada Ana Tijoux, cantautora, cantant i MC franco-xilena que ofereix una fusió perfecta dels ritmes urbans i el hip-hop amb el folklore andí d’arrel.\nL’Humus Mediterrani acull les propostes més properes a l’arrel tradicional. Iniciativa de l’espai de música i cultura D’Arrel, se celebrarà el 15 d’octubre i inclourà les propostes ‘Romaní’, el nou projecte de l’acordionista i compositor Pere Romaní, amb el seu concert de gèneres de ball folk catalans i europeus; el grup de La Bisbal de l’Empordà La Puça, que treballa en l’essència del folk de l’Empordà i d’Irlanda amb la que anomenen sonoritat “emporlandesa”, i Es Gall de sa Pastera, un grup integrat per mallorquins, menorquins i una italiana que van coincidir a Barcelona i que moguts per la nostàlgia i la il·lusió van crear aquesta formació per fer música tradicional de ball.\nEn el marc de la Fira Mediterrània també se celebrarà la final del XIV Concurs Sons de la Mediterrània, organitzat pel Grup Enderrock i el Centre Artesà Tradicionàrius, amb el suport de la Fira. Se celebrarà el dia 14 amb els finalistes Diode, un duet d’Arenys de Mar de violí i guitarra que arranja i interpreta melodies tradicionals; la cantautora folk mallorquina Mar Grimalt; el guitarrista i versador valencià Joan Peiró Aznar, i el sextet La Troupe, fundat el 2020 amb la sonoritat característica del mestissatge dels anys noranta, fusionada amb la música folk de les tradicions, la terra i el ball. El guanyador del concurs obtindrà com a premi la gravació, producció i promoció d’un disc en un estudi professional, una campanya de publicitat i la contractació als principals festivals i cicles de folk del 2022, entre ells la Fira Mediterrània.\nEl quart dels cicles off d’aquesta Fira Mediterrània és la Mostra de Grups Amateurs de Teatre de la Catalunya Central, que organitza la Federació de Grups Amateurs de Teatre de Catalunya. Se celebrarà el 16 i 17 d’octubre i inclourà les obres ‘Play-off’, del grup de Sant Feliu de Codines Deixalles 81 i que tracta el paper de la dona en el món de l’esport; la comèdia sobre tòpics i estereotips culturals ‘Lapònia’, de l’ACR Fals; l’obra ‘Sospitós habitual’, farcida d’embolics i malentesos, del grup manresà Paranys, i l’obra dramàtica ‘Escac i mat’, dels terrassencs Qollunaka Teatre.


2.800 nens al 40è Concurs Infantil i Juvenil de Pintura Ràpida del GEiEG | Bonart\n2.800 nens al 40è Concurs Infantil i Juvenil de Pintura Ràpida del GEiEG\n2.800 nens i nenes van participar, el passat 18 d’octubre, al 40è Concurs Infantil i Juvenil de Pintura Ràpida del GeiEG. Al concurs s’establien 5 categories Prebenjamí (Educació Infantil); Benjamí (1r, 2n i 3r d’Educació Primària); Aleví (4t, 5è i 6è d’Educació Primària); Infantil (1r i 2n d’ESO); Juvenil (3r i 4t d’ESO), i hi ha 3 premis (un 1r, un 2n i un 3r classificat) per categoria.\nLa selecció de les obres guanyadores ha estat realitzada pel jurat format per Pep Admetlla (artista), Nuri Aldeguer (Fundació Gala-Salvador Dalí), Ció Abellí (escultora), Raimonda Coll (Amics del Museu d’Art de Girona), Ricard Planas (revista Bonart) i Tomàs Pons (representant de l’Escola Municipal d’Art). Ester Montjer va actuar com a secretari sense vot.\nEl veredicte del jurat ha estat: Prebenjami (Educació infantil): Primer premi: Genís Subils Sirvent (CEIP Joan Bruguera), 5 anys, P5; segon premi: Ariadna Cantó Hidalgo (Escola Annexa – Joan Puigvert), 4 anys, P4 i tercer premi: Linda Pam (Escola Balandrau), 5 anys, P5. Benjamí (1r., 2n i 3r Educació Primària): Primer premi: Olivier Ventura (Col·legi Dr. Masmitjà), 6 anys, 2n EP; segon premi: Gabriel Rueda (Col·legi Bell-lloc), 6 anys, 1r EP i tercer premi: Elián Arita (Escola Annexa–Joan Puigbert), 7 anys, 2n EP; Alevines (4t, 5è i 6è Educació Primària): Primer premi: Roger Cànovas (Col·legi Maristes Girona), 11 anys, 6è EP; segon premi: Maria Cantal (Col·legi Les Alzines), 11 anys, 6è EP i tercer premi: Àlex Jambert (Col·legi Bell-lloc), 10 anys, 5è EP; Infantil (1r i 2n ESO): Isaac Simón Guitart (INS Vilablareix), 13 anys, 2n ESO; segon premi: Anastasya Tymushchuk Kozlova (Col·legi Les Alzines), 12 anys, 1r ESO i tercer premi: Ganda Singhatem Tixis (INS Vilablareix), 13 anys, 2n ESO. Juvenil (3r., 4t. ESO): Primer premi: Marc Casas (Col·legi Bell-lloc del Pla), 14 anys, 3r. ESO, segon premi: Joaquim Iglesias (Col·legi Bell-lloc del Pla), 14 anys, 3r ESO i tercer premi: Marta Sebastià Puig (Col·legi Les Alzines), 14 anys, 3r ESO. Premi extraordinari: Josep Masnou (CEE Font de l’Abella), 15 anys; Youssef Manorach (CEE Font de l’Abella), 17 anys i Sandra Aguilero (CEE Font de l’Abella), 17 anys.\nEl jurat decideix que l’obra que s’usarà per al cartell i els díptics promocionals del concurs de 2014 serà: Anastasya Tymushchuk Kozlova (Col·legi Les Alzines), 12 anys, 1r ESO.\nTambé acorda atorgar el Premi Especial GEiEG a: Escola Annexa-Joan Puigbert per l’escola amb més participants per ràtio i el Premi Especial Fundació Gala–Salvador Dalí per a l’escola amb més alumnes premiats a: Col·legi Bell-lloc del Pla.\nA la imatge, detall de l’obra d’Anastasya Tymushchuk\nEtiquetes: Anastasya Tymushchuk · Concurs de pintura del GEiEG 2013


Hipperia 2016. Comprar vi de VT Castilla.\nInici > Vi>Vi negre>Pago de Vallegarcía>Hipperia\nCaracterístiques de Hipperia\nExcel·lent vi de la terra de Castella elaborat amb un coupage de quatre varietats: Merlot, Cabernet Sauvignon, Petit Verdot i Cabernet Franc, que sense renunciar a la seva essència, configuren una mescla única amb una harmonia excepcional. Aquest vi negre de sabor intens i profund neix de l'experiència de la bodega Pago de Vallegarcía. El vi macera durant tres dies a una temperatura de 10ºC per després fermentar i macerar durant 21 dies amb remuntades freqüents. Es cria en bótes de roure francès durant 18 mesos i reposa a l'ampolla 18 mesos més.\nEmbutits, Formatges d'ovella, Carns blanques, Carns vermelles rostides, Carn de bou\nNota de tast Hipperia\nHipperia 2014 és un vi intens, estructurat i amb caràcter. Excel·lent anyada per aquest vi, que mostra o bon equilibri entre maduresa i frescor. Les aromes de fruita vermella madura es fusionen a la perfecció amb les notes especiades i els torrats de la criança. En boca és potent, intens i molt llarg.


o_3499 – Traces\nCAN CORDER VELL I PALLER\nEdita obra CAN CORDER VELL I PALLER\nKm 8'5, ctra. Girona a les Planes Sant Gregori (Gironès)\nConstrucció de planta rectangular desenvolupada en planta baixa i planta pis. La coberta és de teula àrab a dues vessants, acabada amb un ràfec de doble filera de teula. Les parets són de maçoneria tot i que es troben arrebossades i pintades deixant a la vista només els carreus de les obertures. A la façana lateral nord-est hi ha una porta de característiques medievals amb les impostes que ajuden a la llinda de pedra a salvar la llum de la portalada. L'interior s'estructura en tres crugies perpendiculars a la façana principal. El sostre de la planta baixa es fet amb volta de rajol. Al costat del mas hi ha un interessant paller que junt amb la casa configuren l'espai de l'era.


Silvinaction : 4x20: Bruixeria a Ponent\n4x20: Bruixeria a Ponent\nEntre els segles XV i XVII les dones amb una corroborada alfabetització, les que oferien pràctiques guaridores o les que personificaven "un desafiament a l'estructura de poder," s'allunyaven de l'ideal del comportament femení d'aquella època. Això, juntament amb altres circumstàncies, va comportar que fossin acusades de bruixeria i perseguides per aquest fet.\nEl Museu de Lleida ens convida a obrir les nostres ments i a aprofundir en els estereotips associats a les dones que van ser estigmatitzades com a bruixes en l'exposició itinerant Se'n parlave... i n'hi havie. Bruixeria a les terres de Ponent i Pirineu. La mostra, produïda per la Xarxa de Museus de les Terres de Lleida i Aran, fa parada en el seu recorregut museístic a la capital del Segrià del 4 de desembre del 2019 fins al 2 de febrer del 2020.\nLa iniciativa neix fruit del treball d'investigació de l’historiador Pau Castell juntament amb els antropòlegs i investigadors Carlos Guàrdia, Elisa Ros, Marcel·lí Corominas, Miquel Bailach, Núria Morelló, Oriol Riart, Sara Arjó i Toni Escala. L'exposició, que inclou material divers com àudios, documents de text, il·lustracions, llibres i estris vinculats la bruixeria; revela les conclusions d'una recerca que "presenta la bruixeria com un fenomen social i científic a Ponent i al Pirineu."\nAixí doncs, la mostra posa de manifest una sèrie de resultats que es desprenen d'aquest estudi i que ens permeten descobrir, entre altres fets, que el Pirineu va ser el nucli de la cacera de bruixes al vell continent, que la bruixeria tenia un fort vincle femení que es transmetia de generació en generació o que les sentències eren dictades "pels tribunals civils i no pels eclesiàstics."\nEl Museu de Lleida ha preparat tot un seguit d'activitats al voltant de l'exposició Se'n parlave... i n'hi havie per a tota mena de públic: debats sota una mirada de gènere, conferències, tallers, contes familiars, projeccions de cinema i dues nits gastronòmiques amb tocs de bruixeria. La primera d'elles serà la inauguració que tindrà lloc el 4 de desembre a les 19 h.\nVISITES MUSEU DE LLEIDA\nRecordeu que l'horari de visites del Museu de Lleida és de dimarts a dissabtes de 10 h a 14 h i de 16 h a 18 h i els diumenges/festius de 10 h a 14 h. La tarifa general és de 5 € i la reduïda de 2,5 €. Els primers dimarts de cada mes l'accés és lliure.\nL'exposició Se'n parlave... i n'havie ens permetrà endinsar-nos en el fenomen de la bruixeria a casa nostra. De ben segur que en gaudirem i en parlarem!\nLabels: exposicions, Lleida, Museu de Lleida\n4x21: Activitats Populars La Marató '19\n4x22: Cagatió oci cultural


27/2020- CANVI DE LA QUOTA D’AUTÒNOMS 2020 – paredes associats\n27/2020- CANVI DE LA QUOTA…\nCircular 27/20 · 9 de desembre de 2020\nCANVI DE LA QUOTA D’AUTÒNOMS 2020\nPer aquest motiu, els recordem que tenen l’oportunitat de modificar la base de cotització del Règim especial de Treballadors autònoms i la quota a pagar, dins dels límits permesos segons l’edat, fins al 31 de desembre, per tenir efectes a partir de l’1 de gener.\nAdjuntem, a títol d’exemple, escala comparativa amb algunes opcions amb els imports vigents el 2020:\n(*) 30,3% = 28,30 % (contingències comunes) + 1,1% (contingències professionals – RDL 28/2018) + 0,8% (cessament d’activitat – RDL 28/2018) + 0,10% (FP). Els recordem que a partir de 2021, el tipus de cotització general serà del 30,6%, amb una quota a pagar de 288,98 aproximadament en el supòsit de cotitzar per la mínima, per aplicació de l’increment previst en el RDL 28/2018 en el tipus de cotització de contingències professionals i el de prestació per cessament d’activitat, que passa a ser de l’1,30% i el 0,9%, respectivament. Aquest nou tipus també està recollit en el projecte de llei de PGE de 2021.\nLa base mínima de cotització de l’autònom que en algun moment de l’any 2019 i de manera simultània hagi tingut contractats 10 o més treballadors per compte d’altri, així com la de l’autònom societari, és de 1.214,10 euros mensuals.\nEls informem que el Projecte de llei de Pressupostos Generals de l’Estat de l’any 2021, encara en fase de tramitació, no incrementa les bases mínimes ni màximes d’aquest col.lectiu.\nSi esteu interessats en modificar la base de cotització o quota, els agrairíem que ens ho facin saber amb la màxima antelació possible.


Girona és la província catalana on els pisos de segona mà són més cars - Diari de Girona\nGirona és la província catalana on els pisos de segona mà són més cars\nEl preu de l'habitatge a Catalunya s'encareix un 2,36% el 2017 i se situa com la quarta autonomia més cara\nddg 10.01.2018 | 11:51\nEl preu de l'habitatge de segona mà a Catalunya s'ha encarit un 2,36% el 2017, segons l'informe anual de preus de venda de pisos.com. Es tracta del quart ascens més intens del país. Amb comparació amb la resta d'Espanya, Catalunya va ser la quarta autonomia més cara, per darrere del País Basc (2.599 ? el m?2;), entre d'altres.\nEn qüestió de preus, la província més cara de Catalunya va ser Girona (2.000 euros el m?2;), seguida per Barcelona (1.935 euros el m?2;), i va ocupar el cinquè i setè lloc entre les més costoses d'Espanya, respectivament. La província catalana més barata va ser Lleida (1.009 euros el m?2;), que va ocupar l'onzena posició en el rànquing nacional de les més barates.\nPel que fa a l'habitatge de segona mà a Espanya, el preu es va encarir un 1,6% el 2017. El mercat immobiliari espanyol continua afermant-se de forma sostenible. Segons Ferran Font, director d'Estudis de pisos.com, «es tanca un any en què l'habitatge s'ha enfortit, no només pel que fa a indicadors com preus, hipoteques o compravendes, sinó també en l'aspecte professional». El portaveu del portal immobiliari indica que «tenim dotze mesos per endavant en què aspectes com la nova Llei Hipotecària, l'escassetat de sòl finalista i l'equilibri entre el lloguer residencial i el turístic podrien incidir en l'evolució del mercat». No obstant això, Font insisteix que «l'habitatge travessa un dels seus millors moments, amb una demanda activa i plena d'interès».


Ceuta i Melilla reobrin les seues fronteres amb el Marroc\nTanca Ceuta entre Espanya i el Marroc / Arxiu\nLes fronteres terrestres de Ceuta i Melilla amb el Marroc han obert la mitjanit d’aquest dimarts en una primera fase restringida a ciutadans de la Unió Europa i amb permís per a circulació en territori Schengen dins de la reobertura gradual pactada entre tots dos països per a evitar incidents. Queden pendents possibles canvis legals sobre visats, posar en marxa les duanes per a mercaderies i completar les obres de millora en el clos.\nEs posa fi a dos anys i dos mesos de tancament dels passos fronterers del Tarajal, a Ceuta, i de Beni Enzar, a Melilla, des que el març de 2020 esclatara la crisi sanitària per la pandèmia del coronavirus. Es tracta de dos punts especialment sensibles pel trànsit de portadors i de centenars de marroquins que passaven de manera habitual a les dos ciutats espanyoles.\nAlmenys aquests primers dies es vol evitar la imatge d’aglomeracions perquè el Ministeri de l’Interior ha dictat una ordre de fronteres pactada amb el Marroc que limita l’accés fins al 31 de maig solament a “els ciutadans i residents a la Unió Europea i a aquelles persones autoritzades a circular en l’espai Schengen”.\nEn el pas del Tarajal, desenes de persones no han pogut esperar i pocs minuts després de mitjanit ja recorrien els pocs metres que hi ha entre els dos països. Algunes era la primera vegada que creuava en dos anys. El tancament ha complicat, i sobretot encarit, poder viatjar entre les ciutats autònomes i el Marroc. Fins ara havien d’agafar primer un ferri fins a la península i després un avió fins al país magrebí.\nA partir del 31 de maig s’obrirà una segona fase en la qual podran accedir “els treballadors transfronterers legalment reconeguts”. Les dades que manegen les autoritats de Ceuta xifren en 141 els treballadors englobats en aquesta categoria que compten amb la documentació en regla, dins d’un cens que superava els 2.400 fins que es va tancar la frontera pel Covid, la immensa majoria emprades de la llar.\nMoltes de les persones que viuen a les regions marroquines pròximes a les fronteres de Ceuta i Melilla veuen amb incertesa aquesta reobertura. Especialment els treballadors transfronterers, el tancament ha provocat que molts d’ells hagen perdut els seus contractes de treball que els permetia accedir amb facilitat a les ciutats autònomes. Ara no saben si podran tornar a treballar com feien abans, alguns d’ells porten dos anys sense ingressos i en una situació límit.\nLa reobertura es produeix després d’acordar Espanya i el Marroc un full de ruta segellat després del suport del president del Govern, Pedro Sánchez, al pla marroquí sobre el Sàhara i amb el seu viatge per a reunir-se amb Mohamed VI. La frontera marítima ja es va reobrir i s’han ultimen els preparatius per a reprendre l’Operació Pas de l’Estret (OPE).\nUna altra novetat de la reobertura és que Espanya i el Marroc han manifestat la seua intenció d’eliminar el contraban en aquestes dos fronteres. En el passat, molts marroquins vivien d’això. Una activitat, també coneguda com a comerç atípic, que tots dos països no volen que es repetisca amb la reobertura.\nQueden pendents qüestions com reprendre la duana de Melilla i obrir una a Ceuta per a regular el trànsit de mercaderies i combatre el contraban, a més de possibles modificacions legals per a exigir visats com a condició d’accés, posant fi a les excepcions amb les províncies limítrofes. També es considerava introduir canvis en la llei d’asil.\nEl Govern de Ceuta que presideix Juan Vivas (PP) va reiterar aquesta setmana la necessitat que la reobertura siga “gradual i ordenada” dins d’un procés en el qual esperen que s’elimine l’excepció al Tractat de Schengen que permet als residents en la limítrofa província de Tetuan accedir a la localitat espanyola sense visat.\nObres pendents en la davantera\nEl clos perimetral de Ceuta i Melilla s’ha sotmés a una profunda remodelació per a, entre altres qüestions, retirar les concertines i col·locar noves estructures antitrepa com a pintes invertides o rul·los. Tot s’enquadra en la denominada “frontera intel·ligent” que Interior vol que estiga plenament en funcionament enguany i que inclou la renovació del circuit de càmeres de seguretat.\nLa Delegació del Govern a Ceuta preveu concloure abans de l’1 de juny les obres que està executant en el pas fronterer per a, entre altres coses, instal·lar pilonas retrácticles en els carrils habilitats per al pas de vehicles amb la finalitat d’evitar nous intents d’entrades kamikazes a la ciutat.\nLa reobertura de les fronteres terrestres de les ciutats espanyoles nord-africanes es durà a terme un any després de l’entrada d’uns 10.000 migrants a Ceuta davant la passivitat de la policia marroquina, enmig d’una crisi amb aquest país que es va tancar oficialment fa dos mesos amb la carta del president del Govern, Pedro Sánchez, al rei Mohamed VI recolzant el pla d’autonomia sobre el Sàhara.\nDe manera complementària a l’ordre ministerial, el Ministeri de l’Interior ha ordenat el reforç dels efectius policials tant a Ceuta com a Melilla, mobilitzant-se per a això a efectius de la Unitat d’Intervenció Policial (UIP).\nL’horari habitual de Metrovalencia s’estendrà durant tot el dia fins a finals de juliol\nEls serveis habituals del metro en les jornades laborables i cap de setmana s'allargaran fins al pròxim 24 de juliol\nMarta Calvo: els investigadors descarten que el presumpte assassí l’esquarterara\nEls especialistes en escenes del crim creuen “impossible” que l'acusat desmembrara el cos sense deixar petjades ni restes de productes químics\nLa Generalitat atorgarà 300 euros a uns 150.000 autònoms per a pal·liar la inflació\nEstes ajudes seran compatibles amb els 200 euros anunciats pel Govern central, arriben com més prompte millor al col·lectiu\nEls sanitaris es mobilitzen per a poder jubilar-se als 60 anys\nEl personal sanitari ja ha aconseguit més de 150.000 signatures que avalen aquesta petició, al·legant que, estan exposats a majors riscos de diversa naturalesa laboral\nActualitat 30 de juny de 2022\nSuccessos 30 de juny de 2022\nEconomia 30 de juny de 2022\nEl personal sanitari critica el pla de vacances d’estiu de la Conselleria de Sanitat\nLa demora i falta de planificació dificultarà que es puguen cobrir professionals de determinades categories\nOCU denuncia a sis empreses per la reduflacció davant competència\nConsum i Moda 23 de juny de 2022\nDonar menys quantitat cobrant el mateix de forma poc transparent als consumidors és una pràctica deslleial